Pengalaman 3 Hari Aku Di Kota Manila Yang Dimurtadkan Dan Fortune Island Yang Unik

Baru-baru ini, aku menjejakkan kaki buat kali pertama di Manila, Filipina bersama sahabat aku Humaidi pada 25 Februari 2017 selama 3 hari 2 malam.

Ya, kami pergi berdua sahaja. Biasanya untuk trip-trip sebelum ini aku pergi dengan ramai kawan, paling kurang pun 6 orang kerana boleh jimat bajet kami. Tetapi trip kali ini berdua sahaja kerana aku mahu mencabar diri ini apakah aku boleh jelajah negara orang dengan hanya bermodalkan bawah RM500?

Bukan itu sahaja, trip ini aku bawa sahabat baik aku yang tidak pernah travel lagi sepanjang hidupnya, ini merupakan kali pertama dia travel. Passport dia pun baru siap 3 hari sebelum bertolak. Hahaha.

Syukur Alhamdulillah, bajet RM500 kami bawa sememangnya mencukupi selama 3 hari di sana. Tiada alasan untuk korang pergi travel jika bilangan rakan korang tidak ramai.

Ingat, nak travel ke mana sekalipun, bilangan rakan tidak penting, walaupun hanya alone, tetapi yang penting, hati korang kena kental dan berani. Itu kunci utama jika korang mahu travel ke tempat orang.

Pertama kali kami ke Manila dan tanpa sebarang nasihat atau pedoman, kami berhadapan dengan pengalaman sukar hendak mendapatkan makanan halal di ibu kota Filipina itu.

Untuk pengetahuan korang, 3 hari di sana kami hanya makan Maggi Tom Yam sahaja untuk makan tengahari dan makan malam. Untuk sarapan kami makan biskut oat coklat sahaja.

Bayangkan 3 hari kami tidak sentuh nasi, huhuu. Tapi kami hidup, haha. Lagipun nasi itu kehendak, tak mati pun kalau korang tak makan. Hehe. Sebenarnya, ada je restoran halal, tapi lokasi agak jauh dari tempat kami menginap iaitu di Baclaran yang merupakan daerah majoriti penduduknya adalah Muslim.

Apa yang menariknya di Manila? Mesti korang tertanya-tanya kan? Ok, dari sudut mata kasar, Kota Metropolitan Manila ini tidak jauh berbeza dengan Kuala Lumpur. Cumanya sistem trafik mereka amatlah teruk. Seteruk-teruk kesesakan lalulintas di Kuala Lumpur, teruk lagi di Manila.

Cara mereka memandu kereta bagaikan tiada undang-undang, susah kami nak luahkan di sini. Mungkin boleh dikatakan mereka memandu mengikut perasaan mereka. Hahahaha. Bunyi keriuhan hon berkumandang setiap masa. Belum lagi ditambah dengan keghairahan bunyi construction jalan yang membingitkan. Allahu, itulah saat kesibukan di kota Manila.

Aku sarankan janganlah sesekali korang menyewa kereta di sini. Kalau korang tidak mahu migrain menyerang korang la. Hahahha. Jadi kami naik apa ? Naik Grab Car la. Grab Car di sana bercambah, korang buka saja apps Grab Car, terbeliak biji mata korang tengok betapa ramainya rakyat di sana buat kerja driver Grab Car.

Dengan tambangnya yang murah, sudah semestinya Grab Car menjadi pilihan utama kami selama di sana. Kalau korang mahu tambang yang lagi murah, korang boleh try Jeepney. Jeepney ni memang rare habis dan merupakan pengangkutan awam utama di sana. Tambang setiap tempat dia berhenti hanya 10 Peso sahaja, lebih kurang hampir RM1 saja. Huhu murah gila.

Di ibu kota Filipina ini juga dikatakan banyak jenayah berleluasa. Contohnya penyeluk saku, gangsterisme, culik, rompak dan sebagainya. Jadi tidak hairanlah kalau setiap pusat membeli belah mahupun di tempat-tempat yang orang ramai masuk semuanya dikawal ketat oleh security di pintu masuk utama. Security akan check bag yang korang bawa. Jangan sesekali bawa barangan yang mencurigakan ye.

Itulah situasi di Manila, kota metropolitan yang tidak ramai orang tahu bahawa suatu ketika dahulu adalah sebuah kota Islam. Raja Islam yang terakhir memerintah Manila ialah Raja Soliman @ Sulaiman. Sebelum itu, Manila diperintah oleh bapa saudaranya yang bernama Raja Matanda dan Lakandula. Manila pernah diusahakan untuk jadi ibu kota Islam di Nusantara.

Malangnya, penjajahan Sepanyol yang begitu berdendam terhadap orang Islam susulan apa yang berlaku di tanah air mereka, telah ‘memurtadkan’ terus Manila malah seluruh Filipina hingga ke hari ini. Yang tinggal Islam daripada 94 juta populasinya sekarang hanya 5%! Bagaimana hilangnya Islam di Andalusia, begitulah juga hilangnya Islam di Filipina.

Setelah kekalahan Raja Sulaiman, penjajah Sepanyol terus memperlihatkan dendam kesumat mereka yang begitu membara. Mereka meruntuhkan tapak kerajaan Raja Sulaiman di bandar Manila lalu mendirikan kota di sekeliling ibu pejabat mereka yang diberi nama Fort Santiago. Kawasan di dalam kota itu dikenali sebagai Intramuros yang menjadi tumpuan pelancong hingga hari ini.

Ok tamat sudah intro aku, haha. Sekarang kita berbalik pada motif utama, apa yang menariknya di Manila ni? Baiklah, apa yang aku katakan sebelum ini hanyalah dari sudut mata kasar. Sebenarnya di sini ada banyak tempat-tempat menarik yang boleh dilawati, antaranya Fortune Island, Taal Volcano, Masungi, Intramuros, Makati, Bukal Falls dan banyak lagi. Orang-orang di sini juga baik-baik , perempuan-perempuan di sini jangan cakaplah, ramai cantik-cantik. Hik hik. Alhamdulillah selama kami di sini semuanya berjalan lancar tanpa sebarang masalah yang serius.

Di sini aku ingin berkongsi itinerari lengkap kami selama 3 hari 2 malam beserta kos kerugian.

8.50 am :
Bertolak dari KLIA2, AirAsia. Harga tiket promo RM81 RETURN. Hihihi. Sayang Abang Tony. Muah ciked.

Masa perjalanan 3 Jam 50 minit untuk sampai ke Manila. Makan kami tak order. Sarapan siap-siap sebelum berlepas.

12.40 pm :
Selamat tiba di Ninoy Aquino International Airport (NAIA). Terminal kami mendarat adalah NAIA Terminal 3. Di Manila ada 4 terminal. Contoh di Kuala Lumpur, ada 2 terminal, iaitu KLIA dan KLIA2. Manila ada 4 terminal, wow. Terpegun sekejap. Haha.

Imegresen checking, jangan hairan kalau korang kena siasat pelbagai soalan. Imegresen akan tanya soalan seperti berapa hari berada di sini, bekerja atau pelajar, apa tujuan datang sini, menginap di hotel mana, dan macam-macam lah.

Selesai urusan imegresen checking, aku connect free wifi airport dan whatsaap owner guest house yang kami akan menginap selama 3 hari 2 malam.

1.30 pm :
Driver guest house datang ambil kami di terminal dengan menaiki van persendirian dan bawa kami ke Chill-Out Guest House yang terletak di Remedios Street, Malate. Perjalanan ke sana mrngambil masa hampir 40 minit. Haaa, disini kami tersalah paham sedikit dengan owner guesthouse.

Kami ingatkan tidak dikenakan sebarang caj pick up kami di airport, kerana kami fikir ianya termasuk dalam pakej. Rupa-rupanya kena bayar tambang. Kalau murah kami boleh terima lagi, tetapi harga tambang kami dikenakan adalah sebanyak 1000 Peso bak hang.

Terkejut monyet kami dibuatnya. Mahal tu beb. 1000 Peso bersamaan hampir RM100 tau! Kejadian di hari pertama sudah membuatkan kami murung. Hahaha. Lagipun silap kami juga kerana tidak menanyakan terlebih dahulu apakah kena bayar atau tidak.

Pasrah dan redha jelah. Peringatan buat korang dan diri ini. Jangan sesekali lupa bertanyakan terlebih dahulu harga atau tambang, barulah beri kata putus ok.

2.15 pm :
Check In di Chillout GuestHouse.

Chillout GuestHouse ini aku sudah bayar online seminggu sebelum bertolak ke Manila. 2 malam hanya RM90 sahaja. Aku booking online melalui website HotelsCombined. Aku selalu booking hotel melalui HotelsCombined ni kerana dia senaraikan semua hotel yang ada kat muka bumi ini dari yang termurah sampai la harga tersembur nasi. Haha. Dia bandingkan harga dari semua travel site yang sedia ada seperti Trivago, Agoda, Booking.com, Traveloka dan lain-lain. Dan dia akan bagi tau travel site mana yang termurah untuk hotel pilihan korang.

MUDAH kan? Korang boleh download apps HotelsCombined di sini : https://www.hotelscombined.my/apps

Aku pilih Chillout GuestHouse nie bukan hanya semata-mata harganya yang murah, tetapi review daripada traveller lain yang agak memberangsangkan dan positif. Murah dan review yang bagus merupakan 2 aspek penting ketika aku hendak book sesuatu penginapan.

Sememangnya sangat berbaloi guesthouse ni, kelengkapan sangat lengkap, ada wifi percuma, ruang tamu, televisyen, kipas, penghawa dingin, meja makan, dapur untuk memasak, sinki, pinggan mangkuk cawan dan macam-macam ada.

Cumanya bilik air dan tandas asing (shared bathroom), tetapi kalau nak private bathroom pun boleh, harga mahal sedikit. Owner dan staff-staff Chillout GuestHouse sangat peramah dan helpful. Highly recommended!

Makan tengahari Mee Manggi Tom Yam yang dibawa dari Malaysia.

3.30 pm :
Berjalan kaki tidak sampai 5 minit ke Kedai 7 Eleven dari Chillout GuestHouse untuk membeli 2 air botol mineral berharga 10 peso sebotol dan juga sim card. Sim Card LTE Globe berharga 40 Peso, beli seorang satu keping beserta prepaid bernilai 199 Peso untuk melanggan 1GB data. Tempoh tamat data hanya 3 hari sahaja. Sengaja beli sim card seorang satu. Takut-takut salah seorang hilang dari radar, senanglah nak dihubungi. Sediakan payung sebelum hujan.

Tahan Grab Taxi untuk pergi ke SM Mall of Asia yang terletak di Seaside Blvd, Pasay, Metro Manila. Perjalanan ke sana hanya mengambil masa 20 minit. Tambang Taxi Grab hanya 200 Peso. Sebenarnya aku mahu request Grab Car melalui apps Grab tetapi ketika itu internet belum aktif lagi. Kalau Grab Car boleh dapat murah sedikit. Huhuhu

4.30 pm :
Tiba di SM Mall of Asia. Shopping Mall ini merupakan ke- 4th terbesar di Filipina dan menduduki tangga ke 11th terbesar di dunia. Ianya dibuka pada tahun 2006 yang mana ketika itu SM Mall ini adalah terbesar di Filipina. Belakang SM MOA ini terletaknya Manila Bay. Korang boleh menikmati suasana sunset di situ. Memang besar mall ini, sampai ke malam kami berjalan-jalan pusing dalam mall ni. Pengunjung pun sangatlah ramai. Meriah betul. Kami hanya melihat pelbagai ragam manusia dan rakyat Manila di sini.

Selain berjalan-jalan di mall tersebut, Kami turut mengambil foto Globe yang mana merupakan Mercu Tanda SM Mall of Asia dan menikmati Sunset di Manila Bay. Indah sekali.

Menikmati keindahan Night Life Manila dan lepak di persekitaran The MOA EYE. Lebih kurang seperti Eye of Malacca. Lampunya bemergelapan membuat kami terpukau melihatnya.

Kami tidak berbelanja langsung sepanjang kami berada di Mall tersebut, hanya makan biskut oat yang kami bawa dari Malaysia dan hanya membeli air botol berperisa yang berharga 35 peso.

9.00 pm :
Request Grab Car menuju balik ke Chillout GuestHouse. Tambang hanya 150 Peso. Murah dan sangat selesa, maklumlah kereta Mitsubishi. Huhu.

Berjalan kaki ke Mabini Street hanya 6 minit sahaja dari GuestHouse. Apa yang ada di Mabini Street? Korang google la sendiri. Hahahha. Sebenarnya kami sangkakan Mabini Street seperti Petaling Street, ada jual-jual barang pelbagai semua, tapi sangkaan kami meleset jauh. Hanya pub dan kelab malam berderetan di sepanjang Mabini Street tersebut. Nasib masih ada iman di dada kami. Alhamdulillah terselamat daripada godaan perempuan seksi yang berlambakan sepanjang jalan tersebut. Hahahaha.

11.00 pm :
Pulang ke GuestHouse dan tidur

Pick up dari NAIA terminal 3 ke Chillout guestouse 1000 peso (500peso/ pax)
Sim Card LTE 40 Peso
Prepaid tambah nilai 199 Peso
Air mineral 10 Peso
Grab Taxi ke SM Mall of Asia 200 Peso (100 Peso/pax)
Air Botol Berperisa 35 Peso
Grab car to Chillout GuestHouse 150 Peso
Air Mineral 10 Peso
TOTAL : 1644 Peso (870 Peso per pax)

Baca: Itinerari Travel 6 Hari Ke El Nido Dan Pulau Palawan, Filipina

6.30 am :
Kami bersiap awal pagi kerana mahu pergi ke Fortune Island di Nasugbu, Batangas. Mesti bangun awal kerana perjalanan ke Fortune Island mengambil masa yang agak lama iaitu 4 jam – 5 jam. Sarapan biskut Chocolate Oat dan Air Milo (semua ni kami beli dari Malaysia).

8.00 am :
Request Grab Car menuju ke Station Bus Pasay, Manila dan mengambil masa 20 minit untuk tiba ke sana. Tambang Grab Car adalah 175 peso. Terus naik bas yang menuju ke Nasugbu. Tambang hanya 155 peso seorang.

9.00 am :
Bas mula bergerak ke Nasugbu. Masa perjalanan ke Nasugbu lebih kurang 4 jam. Masa ni korang jangan tidur dulu, layan dulu suasana dan ragam rakyat Manila di sini. Huhuhu..

1.00 pm :
Tiba di Terminal Bas Nasugbu. Kami ambik Tricycle (lebih kurang macam beca tapi pemandu naik motor la) dan menuju ke Jetty untuk menaiki Boat ke Fortune Island. Dari Terminal Bas Nasugbu ke Jetty tersebut hanya mengambil masa 10 – 15 minit sahaja. Tambang Tricycle hanya 10 Peso seorang. Beli air botol Mineral (2 botol) 40 Peso.

1.15 pm :
Tiba di Jetty, kami mencari driver boat di situ. Maka berlakulah tawar-menawar harga tambang bot ke Fortune Island iaitu 4000 Peso RETURN. Aku memang sudah tahu harga sebegitu rupa hasil bacaan aku sebelum ini tetapi aku sangkakan ramai orang yang datang ke pulau Fortune ini.

Kalau ramai bolehlah tong-tong duit (kongsi bayar sama-sama). Ber huhu lah kami berdua. Terpaksa juga bayar alang-alang dah sampai. Biasalah, trip redah haruslah redha apa jua yang mendatang. Nasib kami bawa bajet lebih. Huhuhu.

Bayaran masuk 300 Peso seorang. Terus menuju ke Fortune Island. Masa diambil untuk tiba ke sana lebih kurang 1 Jam.

2.30 pm :
Tiba di Fortune Island. MasyaAllah. SubhanaAllah. Allhuakhbarr. Itulah ungkapan kami apabila melihat kecantikan air lautnya yang membiru dan juga menghijau. Hahaha. Cantik dan indah sekali. Pulau dia tiadalah besar sangat, tapi sangat unik sekali.

Fortune Island juga dikenali sebagai Greece Batangas kini menjadi satu lokasi pelancongan terbaik. Tarikan utama di pulau ini adalah tiang Acropolis dan Grecian terletak betul-betul di puncak bukit pulau Fortune. Terdapat juga patung San Diego Galleon. Memang mercik hawau. Kalau buat wedding photoshoot memang terbaiklah.

1 jam kami bermandi-manda di situ sambil melihat batu karang dan ikan-ikan seperti dalam filem Finding Nemo. Tersangatlah banyak dan cantik. Kami berasa sangat kesal kerana tidak mempunyai GoPro. Kalau tidak bolehlah kami merakam saat-saat indah ketika menyelam di situ.

1 jam lagi kami gunakan untuk menikmati keindahan pulau itu dan mengambil banyak foto untuk kenangan. Tidak ramai pun pengunjung yang datang, lebih kurang 5-6 orang sahaja. Mungkin kerana kami datang pada waktu tengahari. Huhuhu. Jadi sesi fotografi kami tidaklah terganggu dan semuanya berjalan dengan lancar.

4.30 pm :
Menaiki boat dan bertolak balik menuju ke Jetty.

5.30 pm :
Tiba di Jetty. Kami mandi bersihkan badan dan menyalin pakaian dalam bilik air yang ada di situ.

5.45 pm :
Naik Tricycle menuju ke Terminal Bas Nasugbu. Tambang tricycle 10 peso seorang. Beli air botol mineral (2 botol ) 40 Peso.

6.00 pm :
Naik bas yang menuju ke Terminal Bas Pasay, Manila. Tambang bas hanya 155 peso seorang. Perjalanan pulang mengambil masa 4 jam.

10.00 pm :
Tiba di Terminal Bas Pasay, Manila.

Kami berjalan kaki menuju ke Baclaran Market. Lebih kurang 20 minit jugalah kami berjalan di situ sambil melihat ragam orang ramai. Dan untuk pengetahuan kamu semua, Baclaran merupakan tempat majorotinya adalah Muslim.

Jadi tidak hairanlah penjual wanita kebanyakannya bertudung. Kami bertegur sapa memberi salam tiap kali bertemu dengan penjual muslim. Mereka pasti akan melayan korang dengan baik.

Hasil tangkapan kami sepanjang berjalan di pasar tersebut, kami hanya beli lighter rare bak hang, kepala harimau gigi taring hanya 100 Peso. Kami tercari-cari juga baju-baju yang dengan design I LOVE MANILA dan apa-apa ajelah yang ada mercu tanda Filipina, tetapi hampa kerana semuanya hanya jual baju trend terkini. Pasar di sini lebih kurang macam UpTown gitu.

Sebenarnya, kami saat ini tengah lapar. Puas kami mencari warung muslim tetapi sudah tutup.

11.00 pm :
Puas berjalan kami terus request Grab Car menuju pulang ke guest house kami. 20 minit masa diambil untuk tiba ke guest house. Tambang Grab Car hanya 168 Peso sahaja.

Tiba di guest house kami terus makan maggi akibat terlalu lapar. Terus habiskan 3 bungkus maggi. Hahaha. Sambil makan kami melayan kepala dengan Mat Saleh dari Peranchis yang juga merupakan Guest yang menginap di Chillout GuestHouse tersebut.

Grab Car dari Chillout GuestHouse ke Terminal Bas Pasay,Manila 170 Peso (85 Peso/pax)
Bus ke terminal Nasugbu,batangas 155 Peso/pax
Tricycle ke Jetty 10 Peso/pax
Bot RETURN ke Fortune Island 4000 Peso (2000 Peso/pax )
Entrance Fee Fortune Island 300 Peso/pax
Tricycle ke Terminal Bas Nasugbu 10 Peso/pax
Bas ke Terminal Bas Pasay,Manila 155 Peso/pax
Air Botol Berperisa 30 Peso
Grab Car dari Baclaran Market ke Chillout GuestHouse 168 Peso (84 Peso/pax)
TOTAL : 2829 Peso per pax

7.00 am :
Bersiap termasuk kemas barang. Check out guest house, puas hati dengan layanan dari staff guest house. 10 bintang kami bagi.

9.00 am :
Request Grab Car menuju ke Rizal Park. Hanya 11 minit sahaja masa diambil untuk ke sana. Tambang Grab Car hanya 83 Peso sahaja.

Apa yang awesome di Rizal Park adalah Rizal Monument, bendera negara terbesar dan pelbagai lagi. Rizal adalah pahlawan Filipina ketika di zaman kolonial Sepanyol. Untuk masuk ke taman ini percuma sahaja, banyak burung merpati.

Namun ada bahagian tertentu yang berbayar iaitu Chinese Garden dan Japanese Garden di sebelah kanan. Di sebelah kanan juga ada Muzium Pambata dan Museum of The Filipino People. Hujung dari taman ini ada Manila Ocean Park yang lokasinya terletak di pinggir Manila Bay. Lokasi ini sangat sesuai untuk menikmati sunset.

10.00 am :
Menuju ke Intramuros dengan menyewa abang beca. Harga 200 Peso untuk 30 minit seorang setelah tawar-menawar. Harga asal 400 Peso 30 minit. Pakej ini abang beca akan bawa kami melawat tempat-tempat bersejarah di Intramuros.

Intramuros merupakan kota peninggalan 400 tahun sejarah dan budaya. Kota ini adalah rumah bagi Fort Santiago, San Agustin Church (UNESCO World Heritage Site), Manila Cathedral, Palacio del Gobernador, Plaza de Roma, dan pelbagai peninggalan Sepanyol.

Berjalan-jalan di sekitar Intramuros seperti kembali ke masa lalu, mengelilingi kota tua ini dengan melihat bangunan lama dan gereja tua. Binaan yang sangat gah dan unik sekali. Korang pasti akan puas hati dan tidak akan menyesal jika berkunjung ke kota lama ini.

San Diego kena bayar jika mahu masuk, aku cakap masih student, jadinya kami dapat dengan harga student. Hanya 50 Peso sahaja. Kalau bukan student harganya 75 Peso.

Korang boleh beli souvenir di Souvenir Shop di dalam Casa Manila. Akhirnya kami dapat juga beli souvenir dari Manila untuk dibawa balik ke Malaysia. Aku beli fridge magnet 2 keping berharga 500 Peso dan 4 keychain berharga 250 Peso.

Di souvenir shop inilah kami mengambil masa yang agak lama. Risau aku dibuatnya kerana masih dalam tempoh servis abang beca, nanti kena caj lebih.

Sebenarnya 3 jam berjalan di Intramuros memang tidak cukup. Apatah lagi kami berkejaran masa kerana ambil pakej abang beca tu. Kalau korang tak nak kena tipu di Manila memang tidak sah.

Ikutkan kami ambil servis abang beca hanya 1 jam sahaja, tetapi abang beca itu claim 1 jam setengah. Panas sungguh hati ini. Aku terus cakap berhenti sekarang, tak mau teruskan lagi.

Ikutkan lagi 4 tempat kami belum lawati. Tapi cukuplah kami ambil servis dia. Kami sanggup berjalan kaki daripada bayar lebih. Geram betul. Bukan main ramah abang beca tu last-last kena lipat. Jadinya total kami kena bayar adalah 600 Peso seorang. Hurmm.

Kami meneruskan perjalanan menyelesaikan tempat-tempat yang belum dilawati dan berjalan kaki menuju ke Quirino Grandstand untuk berfoto.

2.00 pm :
Request Grab Car menuju ke Airport NAIA terminal 3. Masa diambil hanya 24 minit untuk sampai ke sana. Tambang Grab Car termasuk tol adalah 259 Peso.

2.30 pm :
Tiba di NAIA terminal 3 dan terus check in. Beli air botol berperisa (2 botol) 120 Peso. Beli air Coppucino Starbuck 160 Peso. Menunggu dan berehat dalam gate.

4.20 pm :
Bertolak ke KLIA2 , Air Asia Airlines.

8.30 pm :
Selamat tiba di KLIA2, Alhamdulillah. Satu pengalaman yang menarik dan bermakna buat diri kami terutamanya sahabat aku tu yang merupakan kali pertama dia travel. Riak wajahnya sangat puas dan gembira.

Grab Car dari Chilllout Guest House ke Rizal Park 83 peso (42 peso/pax )
Entrance Fee San Diego 50 peso/pax
Souvenir Fridge Magnet 2pcs dan Keychain 4pcs 750 peso
Servis tricycle around intramuros 1 hour 30 minit 600 peso/pax
Grabcar dari Quiniro Grandstand ke NAIA Terminal 3 include toll 259 peso (130 peso/pax)
Air Botol Berperisa 2 botol 120 peso (60 peso/pax )
Kopi coppucino 160 peso/pax
TOTAL : 1792 peso per pax

TOTAL KESELURUHAN 3 HARI :
870 PESO + 2829 PESO + 1792 PESO = 5491 PESO PER PAX (RM487 seorang).

Baca lagi: 33 Tip Penting Jika Anda Travel Ke Pulau Boracay, Filipina


Kaitan Antara Sufism Dan Star Wars Oleh Pemuda Yang Pernah Tinggal Di Sekolah Sufi Di Turki

Nota Editor: Pengalaman ini telah dikongsikan oleh Syahrulfikri Razin (atau dikenali sebagai Ajin) sewaktu beliau sedang mengembara di Istanbul. Menurut Ajin, beliau singgah di Istanbul selama 2 bulan sewaktu kembara hitchhike beliau di Eropah.

Untuk makluman ini adalah sebahagian daripada pengalaman yang ditimba sewaktu Ajin travel.  Ia bukanlah bermaksud Ajin mendalami ilmu sufi itu sendiri tetapi lebih kepada untuk melihat secara dekat bagaimanakah sufism diamalkan di Turki.

Semasa di Istanbul saya tinggal 2 minggu bersama sekolah sufi (tasawuf) di sana. Saya dapat tahu terdapat wujudnya pelbagai jenis cabang sufi. Dan sekolah sufi yang saya tumpang ni tidak mengamalkan whirling dance. Mereka lebih kepada muzik dan zikir dalaman.

Di Istanbul sekolah sufi telah diharamkan. Pada zaman gemilang, terdapat beribu sekolah sufi di Istanbul, sekarang hanya tinggal kurang 50 buah sekolah operasi secara sembunyi.

Sebelum saya teruskan cerita, ingin saya katakan, saya tidak bersetuju cara ritual mereka, tapi sy lebih berminat kepada falsafah dan pemikiran sufi.

Ketika berada di sekolah sufi inilah saya mula berjinak dengan penulisan Rumi. Rumi adalah ahli falsafah yang mencetuskan tarian sufi dari puisi-puisi beliau yang menegaskan the universe is in the center of your soul. Dari situlah mereka mula menari berputar-putar seperti orbit.

Sometimes sufism juga di seleweng terutama beberapa amalan yang digunapakai untuk tujuan hiburan semata. Sebab untuk prinsip sufism yang saya belajar situ is to lower your ego to be spiritually close to your Creator and its Creation.

Semasa menumpang di sekolah sufi ni, selalunya saya akan di temani dengan seorang ahli sufi, student sufi yang senior – one on one. Dia yang akan selalu bawak saya berjalan, teman, bincang, dan diskus mengenai apa-apa.

Bagi saya whirling dancing di Tuki sekarang semua nya hiburan semata-mata. Ada banyak jugak yang bukan sufism tapi persembahan sebab sufi betul bukan perlu dibayar duit. Ini yang saya dapat tahu daripada sekolah tu.

Dengar je la grandmaster tu bercerita dan baca buku sufiism. Masa tu ada satu mamat Yahudi traveler sampai sehari atau 2 hari selepas saya. Dia more verbal dan persoalkan sufism. Dia sebenarnya American Jew.

Tapi sekolah sufi ni sangat terbuka. Petang-petang minum petang kami akan berbincang dan share opinion in random topic. Mamat Jew ni memang open dan akan verbal, tapi grandmaster sufism ni pandai jawab. Dari situ saya suka tengok cara pemikiran dan cara kawalan ego. Very diplomatic yet intellectual.

Baca: Kenangan Masa Kecil Bawa Lelaki Ini ‘Travel By Land’ 6 Bulan Dari Malaysia Ke Eropah

Di loteng para pelajar lelaki bersama-sama berzikir sambil bermain muzik.

Sekolah sufi ini menerima pelbagai murid dari seluruh dunia. Ketika saya tinggal ada satu mamat Peranchis tengah mendalami Islam. Dia travel ke negara-negara Islam berlainan mazhab untuk mengetahui perbezaannya.

Ada seorang profesor dari Itali yang sedang menuntut di situ. Dan ada seorang mamat Yahudi. Saya sekadar menumpang dan curious.

Di situ makan minum dari pagi ke malam semua ditanggung. Lepas setiap makan mesti ada light refreshement dengan chay. Ketika inilah Grandmaster Sufi akan berkenalan, berkongsi cerita dan pencerahan minda dengan pelajarnya.

Setiap malam Khamis mereka berzikir di tingkat atas sekali di loteng. Mula-mula sekadar mereka bermain muzik, dan lama kelamaan makin rancak dan zikir semakin laju tanpa henti sambil tangan menepuk dada.

Saya hanya terdiam di penjuru bilik tak tahu nak buat. Agak menyeramkan dan meremang bulu tengkuk.

Mereka ada bawa saya keliling di kawasan penempatan lama Yahudi di Balat. Di sini mereka mempunyai sebuah perniagaan kafe.

Kafe ini lebih berfungsi sebagai pusat komunity setempat. Di mana penduduk setempat dermakan barangan tidak di pakai, barangan untuk di beri dan juga duit sumbangan.

Pasal kafe ni, masa saya di situ banyak dorang give away sumbangan ke kanak-kanak di kawasan tu. Budak-budak tu main ambik je apa dorang nak.

Ketika di sekolah sufi ini juga saya teringat akan Star Wars. Dan saya baru sedar Jedi adalah berasaskan sufi – dari segi pemakaian, falsafah, hieraki, a master and a student, the Force (boleh google sufi and Star Wars).

Anda boleh ikuti coretan pengalaman Ajin dengan lebih lanjut di Facebook Page Everyday, Everywhere dan Instagram Syahrulfikri Razin

Baca lagi kisah Ajin: Bagaimana Lelaki Ini ‘Hitchhike’ 9 Bulan Di Eropah Dan Lebih 2 Tahun Mengembara Tanpa Mempunyai Apa Apa

LIKE dan FOLLOW Vocket di Facebook serta Instagram


Pengalaman Aku Melihat Sendiri ‘Gateway To Hell’, Api Yang Tak Pernah Padam

Dari jauh ianya kelihatan sebuah kawah berapi sebesar 70 meter dan sedalam 20 meter ditengah Karakum Desert saperti dalam filem sains fiksyen.Ianya 260km, 3 jam perjalanan dari Ashgabat, Turkmenistan melalui jalan yang tidak elok dan 7 km terakhir melalui laluan padang pasir. Saya ke Derweza melalui perbatasan Uzbekistan berdekatan Khiva dan bandar Dasoguz Turkmenistan sejauh 280 km, 3 jam perjalanan.

Hanya kenderaan 4WD sahaja yang berupaya untuk ke Derweza ini. Di Turkmenistan, Toyota Prado adalah kenderaan 4WD kegemaran berharga USD 35k dan banyak digunakan disini.

Pada tahun 1971 sekumpulan Soviet geologist yang sedang mencari gas di Karakum desert menemui poket gas tetapi drilling rig mereka terbenam kedalam kawah kerana poket gasnya terlalu besar. Memandangkan lubang tersebut mengeluarkan gas beracun methane mereka membakarnya dan berharap ianya padam dengan sendiri dalam beberapa hari, tetapi 46 tahun sehingga kini ianya masih terbakar.

Orang tempatan memanggilnya ‘The Door to Hell’ dan kawah berapi ini menjadi tarikan pelawat dari serata dunia untuk melihat ‘a glimpse’ bagaimana rupanya neraka.

Apabila dekat dengan kawah berapi saya terasa bahang yang amat kuat dan tidak ada apa apa barrier diletakkan untuk menghalang sesaorang dari jatuh kedalam kawah api.

Pelawat perlu berhati-hati kerana ada kemungkinan tebing tanah yang dipijak melurut kebawah kawah dan menjadikan anda instant BBQ. Pada malam hari kelihatan pemandangan suasana yang cantik dengan kawah berapi ini ‘glowing’ ditengah padang pasir yang gelap gelita.

Ada pakej yang menyediakan khemah atau Yut untuk bermalam di Karakum Desert dan mereka menyediakan makanan BBQ. Tiada tandas awas di kawasan tersebut dan keadaan sangat dingin diwaktu malam kerana padang pasir.

Saperti padang pasir lain, pelawat mesti berjaga jaga kerana ianya habitat untuk binatang kala jengking dan ular berbisa. Beberapa tahun lepas, saorang adrenaline junkie berasal dari Canada bernama George Cornelius telah ditaja oleh National Geographic Magazine untuk turun kebawah kawah dengan sut tahan api bertujuan mengambil sampel tanah.

Sampel itu dibawa balik ke Canada untuk kajian dan apa yang menakjubkan mereka menjumpai bakteria yang hidup dibawah tanah kawah api walaupun bakteria itu tidak dijumpai diluar kawasan kawah.

Alhamdulillah semenjak saya pertama kali melihat gambar ‘Gateway to Hell’ 20 tahun lalu didalam majalah National Geographic, akhirnya tercapai juga impian.

Lain lain fenomena saperti Gate of Hell Derweze didalam dunia adalah ditempat berikut:

1. Baba Gurgur oilfield Iraq dilapurkan terbakar semenjak 2,500 tahun lalu.

2. Burning mountain Australia dimana coal deposits masih terbakar sehingga sekarang.

3. Kawasan gas Yanar Dag Azerbaijan terbakar semenjak tahun 50’an sehingga sekarang.

4. An-Nar, neraka jahanam yang terbakar semenjak azali menunggu untuk membakar mereka yang berat timbangan kejahatan dari kebaikan. Mereka akan dibakar hidup hidup tanpa rentung saperti bakteria yang dijumpai oleh George Cornelius. Nauzubillah.


Pengalaman Azizulhasni Ditertawakan Oleh Komuniti Melayu Kerana Tidak Fasih Bahasa Inggeris

Adat berkelana ke negara orang. Kita selalu dihidangkan dengan kisah rakyat Malaysia yang bekerja mahupun melebarkan bidang ilmu mereka di sana. Selalunya cerita-cerita ini pasti berhubung kait dengan perangai orang kita bila berada di bumi asing. Ada yang sombong dan ada yang ramah.

Pengalaman di negara asing yang tidak ada Melayu, Cina atau India ini turut dikongsi oleh Datuk Azizulhasni Awang, pemenang pingat perak Olimpik Tokyo 2020 dan atlet berbasikal negara. Ketika pertama kali berada di Australia sekitar tahun 2007, Azizulhasni menceritakan pengalaman beliau ditertawakan oleh masyarakat Melayu yang berada di sana disebabkan tidak fasih berbahasa inggeris.

Dia yang ketika itu baharu beberapa bulan di bumi asing tersebut. Telah hadir dalam satu perjumpaan bersama dengan komuniti Melayu di Australia. Perjumpaan itu tidak formal dan tujuannya adalah untuk berkenal-kenalan dengan orang Malaysia yang berada di Australia. Komuniti tersebut hadir daripada kalangan mereka yang menyambung pelajaran bagi peringkat  Doctor of Philosophy atau PHD.

Entah bagaimana, topik perbincangan ketika itu adalah mengenai Chromosome, DNA dan RNA. Ketika sedang sibuk mendengar perbincangan itu, Azizulhasni dengan yakin menyebut ‘Jen’ bagi merujuk kepada perkataan ‘Gene’, tetapi sebutan yang betul sebenarnya adalah ‘Jin’. Bagaimanapun, kesalahan sebutan Azizulhasni itu tidak dibetulkan, malah ditertawakan oleh dua orang pelajar PHD berbangsa Melayu.

Apa yang membuatkan Azizulhasni sedikit terkilan adalah beliau tidak diberitahu apa yang salah dan apa yang betul. Dia tahu bahawa dia salah menyebut perkataan tersebut itu pun daripada salah seorang rakan setelah kisah itu dicanang-canang. Tetapi Azizulhasni tidak sakit hati dan marah kerana dia sedar diri di mana tahap penguasaan bahasa inggeris beliau ketika itu.

Azizulhasni kemudiannya membuat perbandingan dengan orang daripada negara lain atau di negara kita lebih terkenal dengan panggilan Mat Salleh. Dia memberitahu sepanjang berada dalam komuniti asing pulak, akhlak mereka sangat jauh terpuji berbanding dengan bangsa kita. Kumpulan orang asing ini tidak pernah memperlekehkan kemahiran Azizulhasni yang tidak fasih berbahasa inggeris. Tidak pula beliau ditertawakan oleh ‘Mat Salleh’ ini kerana mereka tahu bahawa bahasa inggeris bukanlah bahasa harian orang Malaysia.

Sepanjang pengalaman beliau mengembara ke seluruh dunia dan menghadiri pelbagai temasya sukan. Azizulhasni faham bahawa tak semua orang tahu bercakap dalam bahasa inggeris. Tetapi apa yang beliau nampak adalah dalam pada kesulitan untuk bertutur dalam bahasa asing, sikap saling hormat menghormati antara satu sama lain tetap diterapkan oleh komuniti luar berbanding komuniti dari negara sendiri.

“Saya bukannya nak mempertahankan mereka yang membuat kesalahan dalam bahasa Inggeris ini, tetapi jangan kita memperlekeh dan merendahkan orang lain atas sebab itu. Mereka yang kurang fasih ini juga, nasihat saya jangan bangga kerana anda tidak fasih, tetapi sentiasa cari ruang untuk meningkatkan kemahiran komunikasi anda dan jangan cepat putus asa.

“Mereka yang pandai pula, bantulah mereka yang kurang pandai ini. Bukankah satu perasaan yang tidak dapat dibeli dengan wang ringgit apabila kita berjaya membantu orang lain. Dan jika semua dari kita mempunyai sikap yang sama seperti ini, tidak ada sebab untuk masyarakat kita tidak melangkah maju ke hadapan.

“Kalau kita lihat dari segi pembangunan negara, kita sudah tidak jauh untuk mencapai status ‘Developed Country’ akan tetapi jika kita lihat dari segi sikap dan mentaliti pula, saya minta maaf, kita masih sangat jauh di belakang,” katanya di hujung catatan.

Azizulhasni Awang hadiahkan pingat perak buat negara di Olimpik Tokyo 2020. Klik pautan di bawah untuk membaca.

Azizulhasni Awang Hadiahkan Pingat Perak Buat Negara Di Olimpik Tokyo 2020

Harga Cecah RM300,000, Ini Jentera Yang Bakal Digunakan Azizulhasni Untuk Olimpik 2020

Harumkan Nama Malaysia, Datuk Azizulhasni Awang Dikurniakan Gelaran Datuk


Habis Duit Hingga Perlu Bekerja Sewaktu Travel Di Korea Beri Saya Peluang Belajar Tentang Ini

“You don’t know how strong you are until being strong is only your choice”– Bob Marley

Sudah hampir 5 bulan aku mengembara dari satu negara ke satu negara dan kali ini pengalaman aku di negara Kimchi.

Masuk hari ini sudah masuk 45 hari aku di Negara Kimchi (Korea Selatan).  Pengalaman aku di Korea lebih menarik dari Negara Jepun kerana di Korea ia benar-benar mengajar aku erti kehidupan.

Masuk hari ke 15 aku di Korea aku kehabisan duit dan apa yang mampu aku buat semasa di Busan.

Aku pergi ke Masjid Al Fatah dan meminta kebenaran untuk tinggal di masjid selama seminggu dan buat volunteer masak juadah berbuka.

Di sana aku tidak perlu risau tentang makanan dan tempat tinggal. Selepas seminggu aku membuat keputusan untuk camping di Busan selama seminggu.  Aku camping di Haeundea Beach dan Songjeong Beach selama 5 hari.

Aku terpaksa kembali ke masjid semula dan di masjid aku bertemu dengan orang Malaysia yang datang ke Korea atas urusan kerja dan mereka memberikan aku sedikit duit.

Dengan duit tu aku pergi ke Sasang. Di Sasang aku bertemu dengan beberapa orang Pakistan.

Salah seorang daripada mereka boleh berbahasa Malaysia sebab pernah tinggal di Malaysia beberapa tahun.

Dia memperkenalkan aku dengan seorang warga Malaysia yang bekerja di sana. Aku tinggal di Sasang selama seminggu dengan perancangan untuk mencari kerja.

Aku pergi kilang ke kilang bertanya peluang kerja tetapi gagal kerana masalah komunikasi.

Seorang warga Pakistan bagi cadangan supaya aku pergi ke Jeongeup-si, 6 jam perjalanan dari Busan.

Dengan sedikit duit dan segunung harapan untuk mendapatkan kerja aku ke Jeongeup.

Sampai di sana aku di temukan dengan seorang warga Pakistan yang sudah 37 tahun tinggal di Korea (dia dah jadi warga negara Korea).

Aku pun bagi tahu dia aku nak cari kerja untuk teruskan pengembaraan aku dan dia bagi aku duduk bilik dengan kadar sewa 100k Won sebulan( dalam 400 ringgit). Dia juga bagi tahu dia akan cuba usaha carikan kerja untuk aku.

Masuk hari ke 5 aku di Jeongeup-si masih tak dapat kerja. Aku nekad bertanya sesiapa saja jika ada kerja kosong di sini dan kebetulan sebelah rumah aku adalah orang Uzbekistan.

Dia bagi tahu aku ada kerja dan minta aku tunggu depan rumah esok 5.30 pagi. Aku ucapkan terima kasih kerana akhirnya aku dapat kerja tetapi masih dilema kerana tak tahu aku kerja apa.

Seperti yang di janji kan semalam aku pun ikut Sabo (nama dia Sabo). Sabo bawa aku ke agensi kerja (samusil dalam Bahasa Korea).

Rupanya cara kerja di Korea adalah menggunakan agent kerja. Boss akan datang kat office dan ambil pekerja.

Hari pertama kerja, aku dibawa menaiki lori dengan beberapa orang Korea yang lain.

Aku masih bingung kerja apa dan bagaimana. Kami dibawa ke sebuah ladang sayur yang luas dan dalam hati aku cakap – “huh kalau kerja kutip sayur tak ada lah susah mana”.

Tapi jangkaan aku meleset. Di hadapan aku sebuah kontena penuh dengan besi paip yang besar dan kami dipaksa untuk angkat besi paip.

Dari pukul 7 pagi hingga 6 petang kerja aku angkat batang besi yang berat dan tengah panas.

Ya memang panas sekitar 33-35 degree beb dan hari tu hari pertama aku pulak. Sejujurnya mental aku koyak habis.

Aku rasa nak give up tetapi hati aku kata kena teruskan Kerol kau dah tak ada pilihan.

Dan kalau sesiapa pernah bekerja di Korea mereka tahu macam mana cara Korea bekerja.  Semuanya nak cepat dan perah sehabis-habisnya tenaga manusia tanpa belas kasihan.

Hari pertama berlalu dengan satu badan aku sakit hingga mandi pun duduk tak larat nak bergerak.

Hari ke 2 bekerja, alarm telefon pintar aku berbunyi dengan lagu Marjinal dan aku terjaga.  Badan aku masih sakit-sakit dan bengkak.

Aku fikir aku tak nak kerja tapi hati aku bagi tahu kena kerja kalau tak aku tak ada duit.

Ye sehari dia bayar gaji 90k Won (RM 300 ringgit Malaysia) tapi kerja macam nak mati.

Sampai di office agent, dia pun bayar aku gaji semalam. Hari ini boss lain pulak aku kena ikut.

Semasa dalam perjalanan kami berhenti di ladang buah. Aku fikir kerja petik buat okay lah tapi sekali lagi sangkaan aku meleset.

Hari ini aku bekerja sebagai buruh kasar binaan dan kerja aku angkat besi konkrit.

Memang mental aku koyak untuk hari ke 2 bekerja dan habis kerja, balik rumah aku terus tertidur sebab terlalu penat bekerja dan asyik kena maki.

Kena maki tu perkara biasa bagi pekerja baru macam aku sebab masalah komunikasi.

Hari ke 3 bekerja, masuk hari ke 3 badan aku dah biasa dan terasa sedap.  Mental aku tak koyak sebab fizikal aku dan boleh terima kerja-kerja berat.

Dan begitulah hari-hari seterusnya dan hari ini sudah masuk hari ke 8 aku bekerja.

Semua kerja aku buat di negara Kimchi ini. Dari buruh kasar, angkat besi, potong besi, kerja kebun sayur, kerja sawah padi hingga kerja buat taman.

Aku dah boleh cakap Korea sedikit dan mula faham apa yang mereka cakap. Hari ini sudah masuk hari ke 8 aku bekerja tinggal lagi 12 hari untuk aku tempuh.

Bagi aku ini adalah pengalaman bermakna dalam hidup aku. Bertemu dengan orang baik-baik yang sanggup tolong aku dan belajar tentang kehidupan bahawa aku perlu lebih menghargai dalam semua perkara dalam kehidupan.

Dan terasa kehidupan aku lebih bermakna.  Juga terasa dekat dengan budaya dan orang Korea sendiri.

Sebab aku sendiri menjalani kehidupan seperti mereka dan sekarang aku tahu sebab apa Korea antara negara paling ramai orang bunuh diri.

Aku tak pernah menyesal memilih cara hidup sebagai pengembara kerana itulah yang aku inginkan dan dalam pengembaraan inilah aku belajar banyak benda dan pengalaman.

Tuhan aturkan hidup kita berbeza tetapi sangat indah dan penuh dengan pelajaran. Terima kasih tuhan kerana membuka mata aku dan mengajar aku erti kehidupan.

“Be a traveler cannot make your pocket full but it make your wander what is mean of life?”

Baca lagi pengalaman aku sewaktu di Jepun: 9 Tip ‘Hitchhiking’ Di Jepun Serta Negara Lain


Pengalaman Berharga, McDonald’s Tawar Peluang Untuk Anda ‘Spend Time’ Bersama Finalis AJL 35

Debaran pentas akhir Anugerah Juara Lagu ke-35 (AJL 35) kian terasa! Persiapan pun sudah semakin giat dijalankan para finalis bagi memastikan persembahan mereka nanti tiptop tanpa sebarang cacat cela.

Nak buat persiapan untuk anugerah berprestij macam AJL 35 ini bukan senang tau. Dari sesi latihan sehinggalah persiapan busana untuk digayakan di atas pentas nanti, semuanya kena perfect! Barulah anda yang menonton pun puas hati, betul tidak?

Sebelum ini, kita hanya dapat lihat melalui kaca TV macam mana sibuknya persiapan AJL di jalankan setiap tahun. Kini, McDonald’s mahu beri anda dan juga 3 ahli keluarga peluang keemasan untuk rasai sendiri pengalaman membantu finalis AJL 35 buat persiapan akhir!

Sebuah keluarga yang terdiri daripada 4 orang ahli keluarga bakal dipilih untuk meluangkan masa seharian bersama seorang finalis bagi melakukan persiapan AJL 35. Anda akan dibawa menemani finalis kesayangan anda ke studio latihan, pemilihan busana dan latihan persembahan di pentas AJL 35.

Lebih seronok, anda dan keluarga juga bakal mengakhiri hari anda dengan menikmati hidangan McDonald’s bersama finalis tersebut! Pengalaman manis anda akan disertakan dalam slot kapsul 1 minit yang bakal ditayangkan dalam Festival Muzik AJL.

Best kan? Bukan itu sahaja, anda juga berpeluang memenangi baucar McDonald’s untuk tempoh satu tahun! Betul, anda boleh makan McDonald’s secara percuma selama setahun! Jimat belanja makan anda!

Macam mana? Mesti sudah teruja membayangkan pengalaman yang tidak mampu dibeli dengan wang ringgit ini kan? Jom kami kongsikan macam mana caranya untuk anda sertai peraduan ini:

McDonald’s juga akan memilih 10 pemenang bertuah untuk membawa pulang hadiah saguhati berupa baucar bernilai RM200! Bolehlah anda belanja keluarga atau teman-teman sekali.

Jangan bertangguh lagi! Jom daftarkan diri anda sekarang juga! Kesempatan macam ini tidak datang selalu tau. Jadi, bila sudah ada peluang depan mata, anda kenalah gunakan dengan sehabis baik.

Memandangkan ada diantara kita sedang berada di bawah Perintah Kawalan Pergerakan, maka memang lebih mudahlah kalau anda buat pesanan makanan secara atas talian sahaja melalui McDelivery. Senang dan selamat!

Tidak perlu keluar pun, hanya tunggu sahaja makanan anda dihantar terus ke depan pintu rumah. Pesan sekerap yang mungkin bagi meningkatkan peluang anda untuk memenangi hadiah utama! Stay safe dan All the best everyone!


Adakah Tenggelamnya Kapal Van Der Wijck Karya Plagiat

Tenggelamnya Kapal Van Der Wijck, membawa bersama penulisnya Haji Abdul Malik bin Abdul Karim Amrullah (HAMKA) pernah berada dalam lautan kontroversi ketika karya ini sempat mengundang tuduhan plagiat pada tahun 1962.

Akhbar Bintang Timur menjadi medan utama penulis-penulis seperti Abdullah Said Patmadji (Abdullah SP) dan Pramoedya Ananta Toer.

Mereka menuduh karya Tenggelamnya Kapal Van Der Wijck ini berasal dari novel Al-Majdulin karya sasterawan Mesir Mustafa Al-Manfaluthi – hasil terjemahan novel asal Sous les Tilleuls karya sasterawan Perancis Alphonse Karr pula.

Tuduhan Abdullah SP melalui penulisannya di “Lentera” milik Bintang Timur tanggal 7 September 1962, menemukan beberapa persamaan dari segi watak dan perwatakan, dan juga jalan penceritaan.

Artikelnya yang berjudul “Hamka, Benarkah Dia Manfaluthi Indonesia?” itu menggemparkan dunia sastera Indonesia.

Pramoedya Ananta Toer, melalui Berita Minggu tanggal 30 September 1962, turut menyokong dengan kenyataan, bahawa idea dan gaya bahasa yang digunakan jelas menunjukkan karya itu meniru bulat-bulat sekaligus memberi contoh tidak baik kepada generasi muda.

Penulisan di akhbar Merdeka 22 September 1962 turut terkesan dengan skandal ini.

“Di tengah-tengah kesibukan rakyat Indonesia membangun kepribadian bangsa, terbongkarlah satu skandal besar di bidang kesusastraan.

Buku Tenggelamnya Kapal Van Der Wijck yang terkenal dan sudah mengalami 8 kali ulang cetak, ditulis oleh Hamka, ternyata menurut Abdullah SP tidak lalu adalah jiplakan belaka.”

HB Jassin antara yang pertama membela karya HAMKA ini. Beliau dengan tegas menyatakan, Tenggelamnya Kapal Van Der Wijck ini tidak boleh dikatakan sebagai satu plagiat.

Kalau diperbandingkan, karya HAMKA ini masih punya pemikiran, penghayatan, dan pengalaman HAMKA sendiri. Kenyataan ini disiarkan melalui Suluh Indonesia tanggal 29 September 1962 dan Berita Minggu tanggal 30 September 1962.

Ali Audah yang ikut sama membela, menulis melalui Berita Minggu bertarikh 7 Oktober 1962,

“Kita memang akan mengalami sedikit kesukaran,…, dan bahkan akan lebih mengaburkan bilamana bahan-bahan perbandingan itu kita penggal-penggal dan kita ambil hanya sebahagian-sebahagian sahaja.”

HAMKA sendiri tidak mahu melayani fakta yang bercampur-aduk dengan pendapat sendiri, walaupun pernah menyatakan kesediaan untuk memberi keterangan tentang karya kontroversi beliau itu.

Apa yang penting, kritikan kepada adat dan penentangan keatas penjajah Belanda itu menjadikan novel ini mempunyai nuansa ke-Indonesiaan dan sangat berani.


Pelajar Malaysia Kongsi Pengalaman Berpuasa 20 Jam Sehari Di Perantauan

Nota Editor: Kisah ini telah dikongsikan oleh Aida Sue di laman web beliau TheAidaSue.com. Aida kini sedang kini sedang melanjutkan pelajaran beliau di University of Aberdeen, Scotland.

Kami kongsikan semula di sini dengan izin dari penulis. Semoga perkongsian ini dapat memberi gambaran kepada anda bagaimana saudara Islam kita di negara luar yang perlu lalui tempoh berpuasa yang lebih panjang.

Alhamdulillah, saya telah diberikan peluang oleh Allah swt untuk menimba pengalaman berpuasa di luar negara buat kali kedua.. dan ini sebenarnya adalah tahun ke-5 saya berpuasa di luar Malaysia. Tetapi pengalaman kali ini lain sedikit kerana saya berpuasa selama 20 jam di sini.

Hari ini hari kedua saya berpuasa di Aberdeen, Scotland. Lokasi Aberdeen ini boleh dikatakan antara paling utara di United Kingdom dan latitude nya pula adalah lebih tinggi berbanding bandar Moscow, Russia. Waktu berpuasa di Aberdeen adalah bermula sekitar jam 2 pagi hingga 10 malam. Jadi waktu berpuasa di sini adalah sekitar 19 jam hingga 20 jam.

Sebelum itu, saya nak kongsi sedikit kenapa tempoh berpuasa di negara yang hampir dengan kutub utara lebih panjang.

In summertime, the sun is always above the horizon at the North Pole, circling the Pole once every day. It is highest in the sky at the Summer Solstice, after which it moves closer to the horizon, until it sinks below the horizon, at the Fall Equinox.

Ini kerana pada musim panas, Kutub Utara condong ke arah matahari, manakala pada musim sejuk, ia condong menjauh dari matahari. Jadi, waktu siang tempoh lebih panjang iaitu kira-kira 17-23 jam pada musim panas. Dan dalam tempoh 10-15 tahun dari sekarang, Ramadan akan jatuh pada musim sejuk, jadi tempoh berpuasa pula akan jadi semakin pendek di negara berdekatan kutub utara.

Each year, Ramadan begins about eleven days earlier than in the previous year. Astronomical projections that approximate the start of Ramadan are available. It takes about 33 years and five days for Ramadan to complete a twelve-month move across the yearly calendar.

Pengalaman berpuasa seorang diri di luar negara

Ramai yang bertanya pada saya, terutamanya mengenai tahap lapar dan dahaga semasa berpuasa. Bagi saya, berpuasa di mana-mana itu sama saja. Yang paling penting, mental kita kena bersedia.

Untuk berpuasa tahun ini, saya berpuasa seorang diri. Ya, seorang diri dan kena masak sendiri hari-hari. Disebabkan waktu berbuka puasa lebih kurang jam 10 malam, agak sukar sebenarnya nak ke rumah orang berbuka puasa time macam tu.

Sedih? Tak payah cakaplah, tapi saya rasa saya ambil ini sebagai satu cabaran buat saya. Berpuasa seorang diri selama 20 jam selama sebulan. Saya pun sebenarnya tak sangka saya boleh buat. We’ll see how it goes!

Selain itu, saya cuba elakkan menggunakan tenaga berlebihan dan oleh itu saya dah siap prepare stok makanan sepanjang puasa. Dugaan tu memang ada kerana ada juga umat Islam dari negara lain tidak berpuasa dengan alasan takut penat dan mereka kata nak ganti puasa masa nak dekat Winter nanti ( tempoh siang pendek ).

Bilik saya di Wavell House. Bilik kecil ini sewa RM2000 sebulan.

Jadi, saya bersyukur kerana Allah bagi nikmat Ramadan yang memang berbeza dengan apa yang saya pernah rasa sebelum ini. Bagi saya, rugi kalau kita tak laksanakan sebab belum cuba belum tahu!

Dapur ini di Wavell House, dikongsi bersama 7-8 pelajar lain. Nasib baik floor saya semua budak postgrad, mostly tak rajin masak.

Tunang saya kata, stok makanan saya ni macam persediaan ‘end of the world‘ atau persediaan nak pergi berperang. Kelakar juga sebenarnya bila fikir-fikir balik sebab ada juga betulnya. Memang boleh survive kalau apa-apa terjadi!

Semua ada, dari Milo hinggalah kepada Maggi Malaysia. Dah macam kedai runcit. Sampai saya sendiri pun lupa barang apa yang saya bawa. Tak keluar rumah sebulan pun tak apa kalau macam ni kan?

Saya rasa kalau di luar negara terutamanya jika pelajar yang sibuk dengan kelas, perencah instant Brahim’s ni amat membantu. Macam saya, setiap pek tu pula saya bahagi dua, boleh makan dua kali ( punyalah nak berjimat cermat! ).

Saya juga syorkan supaya anda buat pes cili blend dengan bawang siap-siap supaya nanti boleh terus masak je. Spaghetti pun bagus juga sebab senang nak masak.

Harga makanan Asia di Aberdeen tidaklah murah macam di Malaysia. Jadi semasa saya datang sekitar Januari lalu, saya simpan sedikit bekalan makanan Malaysia untuk berpuasa. Contoh harga: kacang tanah 400gram / GBP1.50, bihun kering / GBP 1-2, ikan bilis 100gram / GBP 2, udang kering 100gram / GBP3. ( approx 1 GBP = RM5.70 ).

Keadaan di dalam bas dari Hillhead Houses ke University of Aberdeen

Kebetulan cuaca di Aberdeen ini agak sejuk walaupun pada musim panas, kira-kira 16-18 darjah Celcius sahaja, jadi kepenatan itu taklah terasa sangat. Cuma di sini saya banyak berjalan kaki, berbanding naik pengangkutan awam. Sebab pengangkutan awam seperti bas, tiket ke satu destinasi bermula GBP 1.30 ( lebih kurang RM6), dan tiket all day dalam GBP 4 ( RM20+ ).

Kos pengangkutan di UK memang mahal berbanding harga pakaian dan makanan. Kadang-kadang saya sanggup jalan kaki ke bandar yang terletak kira-kira 6-7km dari tempat tinggal saya.

Pemandangan di Seaton Park, Aberdeen. Masa ni dah jam 7-8 malam. Masih cerah lagi.

Oleh kerana tempoh malam cuma 4 jam, strategi itu amat penting untuk mengelakkan kita terlalu penat dan lapar dan pengisian malam itu penuh. Jadi saya dah buat strategi sempena bulan puasa ini iaitu:

8 pagi – 5 petang ( 9 jam ) : Buat assignment dan pergi ke kelas / library untuk ulangkaji.
5 petang – 7 malam ( 2 jam ) : Siapkan makanan untuk berbuka puasa ala kadar
7 malam – 9.30 malam ( 2 jam 30 minit ) : Tidur. Walaupun kadang-kadang susah sebab masa ni perut dah start lapar dan terbau-bau makanan.
9.30 malam – 2 pagi ( 4 jam 30 minit ) : Iftar, bersedia solat Maghrib, solat Isya’, solat Tarawih, sahur dan solat Subuh
2 pagi – 7 pagi : Tidur lah apa lagi.

Pemandangan di Seaton Park, Aberdeen. Saya lalu taman ni untuk ke University.

Strategi makanan saya untuk sahur : wajib makan kurma 10 biji, buah tin ( fig ) 2-3 biji bersama air coklat dan oat secawan. Alhamdulillah setakat ini tahap lapar itu tidak menggila seperti saya di Malaysia dulu.

Hmm.. Agaknya kenapa? Nak cerita sikit kisah buah kurma ni. Dulu saya paling tak suka makan buah kurma, boleh tanya pada keluarga saya.

Jadi pada satu Ramadan tahun lepas, tunang saya pernah bagi saya kurma, saya memang bersungguh-sungguh menolak, saya kata “kurma tu manis sangat, nanti makan pening kepala sebab terlalu manis!”.

Sombong betul saya masa tu. Nak dijadikan cerita, beberapa hari lepas tu, saya puasa macam biasa. Dalam jam 3 petang macam tu, perut saya terlalu sakit sebabkan lapar.

Dekat 2-3 hari macam tu. Kemudian saya decide nak try lah kurma masa sahur. Saya hanya makan 3 biji kurma dan air kosong. Wallahi, selepas tu satu hari saya rasa tak lapar macam sebelum-sebelum ni.

Saya terkedu. “Dalam Quran sendiri sampai 20 kali menyebut pasal kurma ni, khasiatnya.. aku pula tak suka.” Hmmm.. Alhamdulillah, sekarang ni kurma dah jadi snek dah, sebab kat sini ada jual kat supermarket dan murah.

Buah-buahan dan sayur-sayuran ( Kaya dengan serat/fibre) : buah-buahan dan sayur-sayuran adalah penting semasa berpuasa kerana ia meningkatkan rasa kenyang dan membantu mencegah sembelit. Ia juga mengandungi vitamin, mineral dan fitokimia yang penting untuk kesihatan yang baik. Buah kurma adalah sumber gula, fiber, karbohidrat, kalsium dan magnesium yang baik!

Iftar yang ala kadar. Disebabkan waktu malam yang pendek, saya makan iftar dan sahur sekaligus.Ini nikmat sebenar berpuasa 20 jam.

Tempoh masa siang tu agak terasa lama sebenarnya. Kalau saya mesej saya di Malaysia pada waktu Sahur di sana, masa tu saya baru nak berbuka puasa.

Cuma saya ambil ini sebagai satu rezeki berbentuk pengalaman untuk saya yang Allah bagi. Sebab tak semua orang berpeluang rasa berpuasa sepanjang ini kan?

Refleksi diri : Saya rasa apabila saya berada di sini, saya tiada lagi nikmat bazar Ramadan, masakan mak, restoran dan lauk pauk sedap-sedap di Malaysia. Bila saya fikir-fikir balik, ada yang saya take for granted nikmat yang Allah bagi semasa saya di Malaysia.

Saya membazir lauk dan rezeki di bulan puasa, saya sanggup bayar makan buffet, saya kadang-kadang terlupa nak balik selalu tengok parents dan berbuka puasa dengan mak ayah. Sebab saya tahu saya ada semuanya dan boleh dapat benda tu bila-bila masa.

Tiada azan. Kalau di Malaysia, ada azan pun still solat lambat-lambat, kadang tu ada juga dalam hati rasa rimas bila dengar azan. Kat sini tak ada siapa nak ingatkan kita bila masuk waktu, bila nak buka puasa.

Semua sendirian berhad. Ini memang membuatkan saya betul-betul menyesal dan masa yang sama saya rasa Allah bagitahu supaya saya sentiasa bersyukur dengan rezeki yang dia bagi.

Ibadah : Kalau dulu di Malaysia, saya tahu yang waktu malam itu panjang, jadi saya lalai dalam membuat ibadah, saya tangguh-tangguh sebab saya tahu “eleh, banyak masa lagi nak solat Tarawih, banyak masa lagi nak makan makanan yang tak habis tu” , padahal at the end, saya tak buat pun Tarawih tu. Dan makanan tu dibuang je esok harinya.

Oleh kerana malam di sini cuma 4 jam, memang padat program saya dari Iftar, sampailah ke Subuh. SAYA DAPAT NIKMAT BERJAGA MALAM! Allah memang maha adil, walaupun dia bagi waktu berpuasa tu panjang, tapi nikmat berjaga malam tu saya dapat.

Allah memang sayangkan saya walaupun saya ini kadang-kadang tak buat apa yang Dia perintah. Dia bagi juga peluang kat saya “Aida, walaupun kau ni malas nak buat apa Aku suruh, disebabkan Aku sayang kau, Aku bagi juga peluang kat kau berjaga malam di bulan Ramadan”. Allah, malu betul saya dengan diri sendiri. Terima kasih Allah.

Tiada priviledge : Di Malaysia, walaupun kita berbilang bangsa, kebanyakkan rakyat Malaysia kaum lain pun tahu mengenai ibadah puasa. Sampai mereka pun sama-sama ke bazar Ramadan, nak merasai betapa meriahnya Ramadan tu.

Di sini tak semua orang tahu pasal agama Islam sebab obviously bukan negara Islam. Jadi orang yang berpuasa selalunya tak ada priviledge balik awal ke, rehat panjang ke, layanan istimewa ke, kita dilayan sama saja macam hari-hari biasa.

Siang yang panjang : Dalam 20 jam tu, yang paling menarik bila saya balik ke rumah jam 9 malam pun dari sekolah, tetap langit itu cerah. Saya diberi peluang untuk belajar dan mengulangkaji di sekolah dengan lebih lama tanpa rasa takut nak balik ke rumah berjalan kaki.

Lebih menghargai : Saya belajar untuk menghargai setiap apa yang saya ada. Saya rasa saya hidup lebih sederhana, hidup lebih tenang tanpa kusut kepala memikirkan tentang masalah kerja dan masalah dengan orang sewaktu saya di Malaysia.

Saya rasa puasa saya lebih terisi walaupun saya berpuasa seorang diri dengan makanan yang ala kadar.

Nikmat Malam Lailatulqadar : ‘Lailatul Qadar adalah satu malam yang khusus terjadi di bulan Ramadhan. Ayat al-Qur’an diturunkan pada malam ini.

Jadi saya fikir, oleh kerana waktu malam cuma 4 jam di sini, peluang saya untuk mendapat nikmat malam Lailatulqadar ini mungkin lebih baik kan? Ke tidak? (Mohon pada yang pakar bantu kongsi info).

Kalau dulu memang langsung tidur je lepas Isya’ dan tarawih, kali ini saya fikir mungkin Allah bagi saya peluang untuk cuba dapat nikmat Lailatulqadar ini ( itupun kalau saya maintain berjaga malam sampai habis Ramadan ).. Doakan saya!

Gambar pada 12 tengah malam di Aberdeen, Scotland. Langit masih cerah!

Berpuasa 10 jam atau 20 jam, dugaan dan nikmat berpuasa itu berbeza-beza. Walaupun saya berpuasa 20 jam, tetapi saya tahu Allah swt itu maha adil dan penyayang.

Dia bagi suhu sejuk, malam yang pendek untuk berjaga malam dan mengajar kita untuk lebih mensyukuri nikmatNya. Kita ada pilihan sama ada untuk buat atau tidak je.

Kalau orang di negara yang sedang berperang dan rakyat di negara miskin mampu untuk menjamah sedikit makanan dengan suhu yang tidak selesa setiap hari, apalah sangat dengan berpuasa 20 jam selama sebulan?

Tuhan maha adil, percaya tu. Positif, positif, positif! Saya sangat suka Ramadan kali ini. Walaupun saya berpuasa seorang diri selama 20 jam, saya rasa hidup saya lebih terisi dan lebih bermaknanya.

Whoever observes fasts during the month of Ramadan out of sincere faith, and hoping to attain Allah’s rewards, then all his past sins will be forgiven. (Al-Bukhari and Muslim)

Sekian perkongsian saya, salam Ramadan semua.

BACA: Kisah Menyentuh Hati Di Sebalik Sekolah Anak Pelarian Syria Diasaskan Oleh Pelajar Malaysia

BACA juga: Presentation Paling BOOM! Pelajar Ini Buat Pensyarah Kelu Lidah

LIKE dan FOLLOW Vocket di Facebook serta Instagram


Pengalaman Bertemu ‘EX Malaysian’ Di Luar Negara Buat Aku Rasa Syukur Tinggal Di Malaysia

Pernah tak anda rasa terdetik nak berhijrah ke luar negara dan mulakan kehidupan yang baru. Faktor rungutan yang biasa kita dengar antaranya, kos sara hidup tinggi, rasa gaji tak cukup, masalah politik yang melanda negara dan mungkin banyak lagi. Itu belum termasuk hal-hal meloyakan seperti lambakan budak Raver yang melampau.

Saya pun dulu pernah fikir begitu. Tapi sudah cukup bersediakah? Kata orang, jangan difikir air pasang sahaja. Ramai juga kenalan yang saya jumpa berhasrat mahu mencuba nasib di negara orang, alasannya sama seperti yang saya kata di atas.

Betul tak salah mencuba, tetapi sebelum itu sebaiknya kita cuba faham antara perbezaan cabaran semasa travel dan cabaran ‘mencari rezeki’ di negara orang. Keduanya sama, berada di luar zon selesa tapi dengan cabaran yang berlainan. Mungkin kita selalu mendengar cerita yang seronok-seronok sahaja berbanding yang sebaliknya.

Saya tertarik dengan perkongsian dari Haji Zainuddin Omar, pengalaman beliau bertemu beberapa EX Malaysian yang tinggal di luar negara mengadu nasib dan bercerita masalah mereka yang seakan menyesal pada akhirnya.

Ini pengalaman saya berjumpa beberapa EX Malaysian yang dah migrate dan tinggal di luar negara:

1. Seorang pakcik yang saya terserempak di Te Anau, berdekatan Milford Sound, New Zealand.

Dia mengadu cuaca terlalu sejuk di NZ dan teringin balik ke Malaysia kerana dah berumur. Masalahnya dia sudah give up Malaysian citizenship dan dah 20 tahun bermastautin di New Zealand. Dia juga mengadu kos perubatan yang mahal di NZ dan susah berjumpa doctor.

2. Seorang auntie umur 50’an yang saya jumpa di Zurich, Switzerland.

Auntie ini dah 15 tahun tinggal di Switzerland dan mengadu kehidupan susah kerana standard of living yang tinggi. Dia masih bekerja walaupun terlalu penat dan teringin balik ke Malaysia. Kos pelajaran anak juga sangat membebankan.

3. Seorang uncle yang saya jumpa di dalam bas di Venice Beach Los Angeles USA.

Dalam bas, beliau meneriak saya kerana excited dalam bahasa melayu kerana mengenali tudung stail malaysia isteri saya. Uncle ini dah 20 tahun migrate ke USA dan mengadu sangat kesunyian kerana tiada kawan dan saudara berdekatan. Dia pun teringin balik ke Malaysia tapi telah melepaskan taraf kerakyatan.

4. Seorang kakak yang saya jumpa di London.

Kakak ini sudah berkahwin dengan seorang berbangsa Inggeris dan mempunyai keluarga di North East London. Beliau sudah 20 tahun menetap di UK dan teringin sangat balik dan mati di Malaysia. Walaupun mempunyai rumah yang besar dan sudah berkeluarga di London, beliau merasa kekosongan jiwa berada disana.

Pakchik melayu ini dah 40 tahun menetap di UK dan asalnya seorang kelasi MISC. Beliau terlalu rindu untuk balik ke Malaysia tetapi berasa tersangat malu kerana sudah lama tidak menjenguk kampung halaman di Melaka. Kehidupan beliau agak susah di UK dan beliau sendiri tak tahu apa agama anak nya.

6. Seorang pakcik yang saya kunjung ke rumah beliau di Melbourne, Australia.

Beliau sudah 10 tahun migrate ke Australia tetapi mengadu kehidupan di Melbourne tersangat sunyi jauh dari saudara mara, kos kehidupan yang tinggi dan rascism. Walaupun mempunyai kehidupan yang selesa, beliau nak pulang ke Malaysia satu hari nanti.

7. Sepasang suami isteri dan keluarga di Mekah, Saudi Arabia.

Walaupun anak mereka lahir di Saudi Arabia, citizenship SA tidak diberi secara automatik dan anak mereka tidak dapat masuk ke universiti sana walaupun layak. Yang pelik nya, anak anak mereka yang tidak fasih berbahasa melayu dihantar belajar di UIAM kerana ibu bapa yang masih rakyat Malaysia.

Kehidupan di SA bukan senang kerana tradisi yang berbeza. Mereka teringin pulang ke Malaysia walaupun sudah 30 tahun bermastautin disana.

8. Seorang cleaner perempuan berasal dari Kelantan yang bekerja di Copenhagen Denmark.

Dia menegur semasa saya sedang mengopi di Cafe berdekatan Tivoli Gardens. Dia teringin sangat balik ke Malaysia kerana sudah 15 tahun di Denmark. Walaupun gaji beliau Rm15k, dia tak larat dengan cukai dan kos kehidupan yang tinggi di sana.

Anak kelahiran Kuala Krai ini juga mengaku tidak menjadi saorang muslimah yang baik semasa di Denmark.

9. Seorang guru perempuan yang tinggal di San Bernardino, Los Angeles USA.

Guru ini berumor 50’an tetapi pendapatan sebagai guru Inggeris tidak mencukupi membiayai kesemua keperluan harian beliau termasuk bayaran rumah. Beliau berkata kepada saya ‘I am living from month to month’ dan teringin pulang ke Malaysia tetapi telah menyerah kerakyatan Malaysia 20 tahun yang lepas.

10. Seorang pemuda yang bekerja sebagai pemandu pelancong di Tokyo Jepun.

Beliau mengembara di Jepun, tertarik dengan kehidupan orang Jepun dan akhirnya bermastautin di sana. Pada awalnya kehidupan agak selesa semasa zaman bujang tetapi apabila telah berkeluarga, kos kehidupan yang tinggi dan apartmen yang kecil menyebabkan beliau selalu stress.

Setelah 10 tahun berada di Jepun beliau bercadang pulang ke Ipoh tetapi khuatir dengan isteri berbangsa Jepun yang mungkin tidak dapat menyesuaikan diri di Malaysia.

Ramai lagi Malaysian yang saya terserempak semasa kembara di luar negara dan kebanyakan mereka ingin pulang ke Malaysia di umur senja.

Betul lah saperti peribahasa melayu ‘hujan emas di negeri orang, hujan batu di negeri sendiri, lebih baik negeri sendiri. Sesuatu itu memang baik di kampung halaman sendiri walaupun betapa mewahnya tempat lain.

Saya suka quote phrasa ini kepada rakan rakan yang banyak komplain pasal Malaysia:

“My country, right or wrong; if right, to be kept right; and if wrong, to be set right.”

Kepada mereka yang nak migrate dan mencari kehidupan baru di luar negara, make sure don’t give up your citizenship ‘coz one day you might regret it your whole life.


Pengalaman ‘Best’ Saya Berkunjung Ke 9 Lokasi Menarik Di Pulau Labuan

Pasti ramai warga Malaysia yang tahu Pulau Labuan ini adalah tempat terbaik untuk memborong barangan import disebabkan kelebihan dagangannya yang bebas cukai ataupun duty-free.

Rokok, minuman beralkohol, skincare dan perfume adalah antara barangan paling laris dibawa keluar oleh para pelancong kerana terdapat penjimatan berganda disitu. Oh, coklat jangan cakap, boleh over-budget apabila masuk dekat mana-mana supermarket di situ.

Kebanyakan coklat yang ada memang tidak dijual dimana-mana tempat di Malaysia kerana ia barangan import, kecuali di Langkawi lah. Kan adik-beradik dua tempat ni.

Disebabkan saya bukanlah seorang shopaholic (ataupun mungkin kerana berstatus broke student), saya tidaklah begitu tertarik untuk membeli-belah di Labuan. Saya berpeluang untuk melawat kawasan pulau ini bersama-sama 2 rakan karib saya 2 tahun lalu. Tapi saya juga sudah beberapa kali datang ke sini selepas itu.

Ramai travellers yang rugi sebab mereka sebenarnya boleh melawat kawasan pulau ini semasa transit feri ke Brunei. Masa senggang yang ada dalam 2 jam sebelum waktu feri berlepas ke Brunei.

Perkhidmatan kereta sewa ada disediakan di Terminal Feri Labuan, sewa lah satu dan vroom. Jelajah mana-mana 9 tempat menarik ini sebab lokasinya yang berdekatan antara satu dengan yang lain. Nampak tu!

Sedikit fakta menarik tentang Labuan yang harus anda tahu:
1. Dahulunya, Pulau Labuan merupakan sebahagian daripada Kesultanan Brunei.
2. Pulau Labuan merupakan sebahagian dari Sabah sebelum dijadikan Wilayah Persekutuan Labuan pada tahun 1984.
3. Pulau Labuan berskala kecil dan anda hanya memerlukan 1 hari sahaja untuk melawat kebanyakkan tempat-tempat menarik disana!
4. Kebanyakkan penduduk adalah berbangsa Brunei namun terdapat perubahan jelas era ini dimana terdapat ramai bangsa yang menduduki pulau tersebut disebabkan peluang pekerjaan yang ada (terdiri daripada warga Malaysia dan warga asing).
5. Tidak menjadi satu kehairanan melihat pekerja pelantar minyak berpakaian kerja (overalls) di sekitar mall semasa waktu bila-bila masa.

Okay, di sini saya akan kongsikan 9 tempat-tempat menarik yang harus dilawati para travellers apabila berpeluang datang ke Pulau Labuan.

Penting untuk kita mengetahui sejarah. Cemetary ini merupakan salah satu daripada tiga tempat yang perlu dikunjungi di Borneo selain Kundasang War Memorial dan Sandakan War Memorial.

Kedatangan kami disapa kesunyian yang memberi ruang untuk kami melihat sekitar kawasan tersebut. Dari satu ke satu tugu, terdapat ramai tentera yang terkorban pada umur yang terlalu muda. Sedih. A way to reconsider the way we live our lives.

2. Pantai Layang-Layangan / The Peace Park (Taman Damai)

Kedua-dua tempat ini, Pantai Layang-Layangan dan The Peace Park adalah sangat dekat. Selalunya pantai ini dijadikan tempat berkelah bersama keluarga dihujung minggu mahupun ketika lapang.

Sambil-sambil merenung ombak, bolehlah melawat Taman Damai yang hanya berjarak beberapa meter dari kawasan pantai.

Uniknya, The Surrender Point juga berada bersebelahan dengan Taman Damai dan berhadapan dengan Pantai Layang-Layangan.

Semasa melawat The Surrender Point ini, kami berkesempatan bertemu dengan tiga orang warga Australia yang juga datang untuk tujuan yang sama. Seorang daripada mereka bekerja di Labuan. Bolehlah test speaking sikit.

The Surrender Point ini adalah tempat dimana pihak penjajah Jepun akhirnya menyerah kalah dihadapan tentera Australia semasa Perang Dunia Kedua. Tidak hairanlah kenapa kami terserempak dengan warga Australia hari itu.

Labuan Marine Museum ataupan Musium Marin ini cuma 5-7 minit jarak perjalanan dari Terminal Feri Labuan. Sesuai untuk aktiviti keluarga terutama mereka yang memiliki anak-anak yang sedang bersekolah, bolehlah buat unofficial school field. Nak tengok rangka ikan paus? Nak tengok saiz kuda laut yang sebenar? Datanglah sini.

Menara Jam ini berada di luar pekarangan Labuan Marine Museum. Menara sebenar jam tersebut telah musnah namun replikanya dibina semula untuk memperingati sejarah lalu.

The Chimney Museum! Apa yang peliknya ialah tujuan sebenar ia diwujudkan tidak diketahui. Menurut sumber, Chimney yang sebenar tidak berjaya disiapkan namun kini dijadikan kawasan pelancongan dan bukannya untuk tujuan perlombongan arang batu.

Jarak The Chimney Museum dan The Bird Park ini tidak lebih dari 5 minit perjalanan. Sesuai untuk mereka yang menyukai burung dan ingin mengetahui jenis-jenis burung dengan lebih baik.

Anak-anak juga amat sesuai untuk dibawa bersama namun harus sentiasa dipantau takut ‘terpeluk’ burung pula. Nak tengok rupa burung unta? Ada. Nak tengok dinasour sebenar? Eh.eh. Tengok movie ya.

Bagi mereka yang meminati sejarah, Musium Labuan amat sesuai untuk anda lawati. Tambah lagi, ia cuma1-2 minit jarak pemanduan dari Terminal Feri. Dekat tu. Staff juga amat mesra melayani kami walaupun bukanlah orang jauh (Sabahan) tapi tetap diberi muka. Satu sifat yang harus dicontohi. Lama juga kami disana, walaupun waktu operasi sudah hampir tamat.

Lastly, kenalah bagi tau tempat paling banyak dilawati di Labuan, Ujana Kewangan ataupun nama singkatannya UK! UK ini sebenarnya mall, Parkson, Giant semua disitu. Tapi ramai yang datang ni sebab satu sahaja, memborong coklat! Pergh.

Sky Park adalah salah satu mart untuk penggemar coklat dan perfume. Ladies beware kena ada sifat ketekalan yang jitu sini.


‘See You In Jannah’ Ucap Pelarian Syria Kepada Sukarelawan Malaysia Di Perancis

Nota Editor: Bijan M Baki merupakan seorang traveller sepenuh masa yang baru saja menamatkan pengembaraan beliau bersama sahabatnya Kim Eng. Pengembaraan 2 gadis ini bermula dari Malaysia ke Eropah dan seterusnya by overland di Benua Afrika.

Terkini Bijan sedang berada di UK dan telah berpeluang mengikuti sukarelawan Malaysia di sana dan menyediakan makanan untuk pelarian Syria di Kitchen in Calais, Perancis.

Ikuti catatan menyentuh hati daripada Bijan tentang kehidupan dhaif para pelarian Syria serta pelarian daripada beberapa negara Timur Tengah lain yang sedang berlindung di kem pelarian Calais, Perancis.

Macam mana nak masak untuk 1000 orang? Seriously. Macam mana nak prep
makanan cukup untuk mengenyangkan 1000 orang? Perkara inilah yang bermain di fikiran aku sepanjang perjalanan dari London ke Calais.

Selama ni, paling ramai aku pernah masak untuk 3 orang je; diri sendiri, Kim dan seorang lagi yang bertuah dapat share makanan kami. Aku tanya Sharizah, soalan yang sama, jawapan dia

Sharizah Hashim, kawan aku ni adalah pemilik Dapur, sebuah kafe kecil di Holborn, London. Aku pasti dia pun tak pernah masak untuk 1000 orang sebelum ni.

Selain aku, Sharizah dan Kim ada lagi 6 sahabat lain yang bersama – sama kami di Calais. Saf, Azura, Pak Pin dan Miza telah lama tinggal di London.

Untuk memudahkan komunikasi dengan pelarian yang majoritinya berasal dari Timur Tengah, 2 orang pelajar Malaysia turut bersama kami; Firdaus dan Zameer yang fasih berbahasa Arab.

Semuanya adalah rakyat Malaysia, dalam misi membantu di dapur yang di set up juga oleh orang Malaysia. Komuniti kecil rakyat Malaysia di London inilah yang merancang dan mengajak aku dan Kim dalam misi membantu pelarian di Calais ini.

Merekalah yang mengumpul barang-barang keperluan seperti winter jacket, fleece, jumper, duvet, kasut waterproof, stokin, sarung tangan, pakaian untuk kanak – kanak dan orang dewasa, makanan dan sebagainya.

Mereka jugalah yang mula menghubungi pasangan suami isteri, Jamal dan Sofinee, pengasas Kitchen in Calais (KiC). Terlalu panjang cerita Jamal tentang bagaimana mereka mula membantu pelarian – pelarian di Calais.

Bermula dari bantuan kecil – kecilan hinggalah sekarang mereka punya dapur yang mampu menyediakan makanan untuk kira -kira 1000 hingga 1500 orang pelarian sehari.

Jamal dan Sofinee juga adalah orang yang sama memandu caravan mereka
dari UK ke Malaysia beberapa tahun dahulu.

Kami memulakan perjalanan ke kem pelarian di awal pagi Sabtu sambil diiringi oleh Jamal dan Sofinee. Jamal awal – awal lagi dah bercerita tentang keadaan di kem, supaya kami tidak terlalu terkejut katanya.

Dari hotel kami melalui deretan kedai dan rumah di bandar Calais. Seperti kawasan lain di Perancis dan Eropah, tiada yang asing di mata aku. Jalan rayanya bersih dan teratur, bangunan terjaga rapi dan indah saja.

Kehidupan berlalu seperti biasa di Calais. Tapi bila kami makin mendekati kawasan kem, kelihatan beberapa orang anggota polis mengawasi jalan masuk ke kem.

Sebuah kereta peronda park di tepi jalan. Aku mula nampak khemah kecil berwarna – warni yang hampir menyembah bumi di pacak bertebaran di celah pokok renek.

Masuk sahaja ke kawasan kem, kami di sambut deretan kedai – kedai yang di bina dari kayu terbuang manakala dindingnya hanya ditutupi fly sheet. Pelbagai nama tertera di hadapan kedai – kedai makeshift ini; Afghan Shop, Hotel, Barber dan sebagainya.

Ramai orang dari pelbagai bangsa mundar mandir di tepi kedai, berdiri dan berjalan kaki sambil memandang ke arah kami. Jalan rayanya sudah tidak lagi berturap, sebaliknya hanya jalan berselut dan berlubang di tutupi dengan batu-batu di sana sini, selayaknya di lalui oleh pacuan 4 roda je.

Terpaksa kami memperlahankan kelajuan melihatkan keadaan jalannya.
Kalaulah takde batu – batu menutupi jalan, pasti van kami tersangkut di lopak -lopak yang besar tu.

Melihat keadaan kem seperti itu, ianya seperti membawa aku ke sebuah negara yang lain. Baru 10 minit tadi kami berada di Perancis, sebuah negara maju yang moden, bersih, cantik dan teratur.

Kini keadaannya sangat berbeza sama sekali, seolah – olah aku di bawa kembali ke Afrika. Keadaannya tak ubah seperti penempatan setinggan di Zimbabwe, Namibia dan Afrika Selatan.

Sukar nak percaya keadaan seperti ini boleh wujud di Eropah. Seperti kata kawan aku Sharizah,

“It’s hard to believe this place exist here. We’re just 1/2 hour away from England!! Unbelieveable.”

Rupanya terdapat satu dunia yang lain di sini, di celah kehidupan normal itu rupanya wujud satu kehidupan yang sangat daif dan menyedihkan.

Jamal bawa kami ke sebuah bangunan kecil di bina dari papan.

“Dapur ni baru je beberapa hari di bina oleh Bridge2, sebuah organisasi Disaster Relief dari Selat Inggeris yang diketuai oleh Sarah Griffith” katanya.

Ianya adalah upgrade dari dapur sebelumnya yang lebih kecil dan daif walaupun dapur baru ini hanyalah sebuah bangsal kecil. Ada 5 biji dapur gas di dalamnya, dan beberapa biji periuk besar.

Stok – stok makanan hasil derma orang ramai di susun di tepi dinding. Dapur makeshift tu hanya boleh memuatkan untuk 2-3 orang dalam satu-satu masa.

Tak mungkin kami semua boleh buat preparation di situ. Jadi, kami decide untuk prep di luar, di kawasan lapang di belakang dapur.

Di awal bulan Disember ini, suhu sudah mula turun hingga serendah 8 Degrees. Kena pula Calais ni terletak di tepi laut, angin bertiup agak kuat menambahkan lagi kesejukkan.

Ada beberapa kotak labu untuk di bersihkan, juga kentang, lobak dan beberapa jenis sayuran untuk di buat salad. Dari bahan – bahan yang ada, hari pertama
ni Sharizah decide untuk buat nasi tomato, dalca dan salad.

Kita kasi orang makan, makanan yang kita sendiri mahu makan. Bukan buat ala – ala je. Jamal juga dah beritahu kami, tiada sumber air di dapur. Kena angkut air dengan van dari sumber berdekatan dengan tangki 1000L.

“Ambil masa 2 jam jugak untuk penuh” kata Jamal.

Sementara tunggu air, kami sediakan bahan – bahan untuk masakan. Susah juga sebab sudahlah air takde, angin bertiup kencang hingga berterbangan pasir masuk ke dalam bekas – bekas makanan.

Memandangkan takde siapa pun antara kami pernah menyediakan makanan untuk 1000 orang, kami pun tak tau nak agak banyak mana bahan nak disediakan. Jadi, kami cuma terus prep tak berhenti dan sesekali bertanya pada Sharizah ‘cukup ke’, ‘cukup ke ni’.

Bila air sampai, kami mencuci seadaanya memandangkan sumber air yang terhad. Kata Sofinee, mereka selalunya guna air 1/3 dari jumlah air yang kami telah guna.

Opps! Mungkin kami dah terlalu biasa dengan running water di rumah sampai kami rasa kami dah cukup berjimat. Rupanya tidak.

Sambil menyediakan bahan masakan, sempat juga Jamal berkongsi cerita tentang kem pelarian yang di panggil The Jungle itu. Menurut Jamal, The Jungle membawa makna kawasan kem itu bukanlah tempat yang sesuai untuk di diami manusia.

Sebaliknya lebih sesuai didiami oleh haiwan sesuai dengan keadaannya yang daif dan kotor. Bak kata Sharizah

“I wont even allow my pet to live here, let alone little human being.”

Tapi itulah tempat yang dipanggil rumah oleh hampir 6000 pelarian.
Sejak perang tercetus di Syria, Jungle semakin dibanjiri pelarian dari negara tersebut.

Selain itu terdapat juga perlarian dari Iraq, Kuwait, Sudan dan Eritrea. Kata Jamal

“6000 orang di sini, maka terdapat 6000 ribu cerita berbeza.”

Setiap hari ada saja orang baru yang sampai. Setiap dari mereka mempunyai satu matlamat; mahu menyeberang English Channel demi sebuah kehidupan yang lebih baik.

This is Yusuf. He has Thalassemia. When he came to the kitchen on Saturday, he was properly dressed for the cold but what you can’t see here is that he was wearing a pair of flip flops.

Alhamdulillah we brought a few walking boots with us and gave him a pair. It was in his size! – Shahrizah

Pada mereka, UK adalah syurga dunia yang mampu memberikan mereka kehidupan yang mereka idamkan.

Berkali – kali juga Jamal dan Sofinee meyakinkan mereka untuk melupakan niat mereka menyeberang sempadan ke UK, sebaliknya mencuba nasib di negara Eropah lain yang masih menerima pelarian perang seperti Belanda, Belgium, Jerman, Norway dan Sweden.

Kata Jamal lagi, bila senja menjelang mereka akan beramai – ramai mencuba nasib dan membahayakan nyawa; memanjat pagar tinggi berduri, menyelinap di celah lori – lori kontena yang dalam perjalanan menuju ke terowong
Channel, dalam usaha mereka untuk menyeberang selat.

Yang berjaya menyeberang ke UK akan segera menghubungi rakan – rakan mereka yang masih berada di Jungle. Kalau ada sorakan dan takbir, maknanya adalah yang berjaya masuk ke UK.

Yang tidak berjaya pula akan balik ke Jungle dan cuba lagi keesokkan harinya. Manakala yang kurang bernasib, kehilangan nyawa.

Berjam – jam mendengar cerita Jamal, kami pun tak sedar makanan telah siap di
masak. Awalnya kami bercadang menyediakan makan tengahari, tapi makanan hanya siap dimasak menjelang pukul 5 petang.

Just in time for dinner. Pukul 6 tingkap kecil di tepi dapur mula di buka untuk mengagihkan makanan kepada pelarian yang telah mula beratur panjang di luar.

Proses pengagihan makanan di lakukan oleh beberapa sukarelawan yang terdiri dari pelarian perang juga. Kami tak berada lama untuk melihat proses pembahagian makanan.

Jamal mengajak kami untuk meronda kawasan Jungle. Bila kami keluar, ramai yang mengucapkan terima kasih dan menunjukkan tanda bagus kepada kami.

“Thank you brother. Thank you sister” sangat besar maknanya. Terasa hilang segala kepenatan bekerja sepanjang hari.

Hari pertama itu kami berjaya memberi makanan kepada lebih 1500 pelarian,
manakala di hari kedua, 1000 orang pelarian. 2 hari bekerja di dapur terbuka dalam kesejukkan sangat memenatkan.

Kami ni bukanlah muda lagi pun. Kalau umur boleh di ukur dari 4 musim, kami ni bolehlah di kategorikan sudah menjengah musim luruh. Memang badan sakit – sakit.

Pinggang sakit, bahu sakit, kaki lenguh – lenguh. Bila balik ke bilik, terus tidur tak sedar diri.

Betullah kata Jamal, kerja hard labour macam ni tak perlu risau pasal tidur. Memang akan lena. Bayangkan bagaimana Jamal dan Sofinee yang melalui perkara ini setiap hari.

Dan kami juga tak dapat mengelak dari berbincang sesama sendiri,
bagaimanalah semua pelarian ini melalui kehidupan sehari – hari di Jungle. Musim sejuk makin tiba menandakan cuaca akan menjadi lebih buruk dan suhu jatuh hingga ke paras beku.

Tetapi mereka hidup berumahkan khemah nipis tanpa sistem pemanas.
Tanpa air, tanpa elektrik, tanpa makanan. Keperluan paling asas kehidupan manusia.

Dengan anak – anak kecil yang tak mengerti apa – apa. Terasa bantuan yang kami hulurkan amat kecil dan hanya melegakan sedikit saja beban mereka.

Hari terakhir di Jungle, Sofinee berkongsi berita gembira tentang pelarian yang akan di hantar ke Brussel. Aziz, Ahmed dan Abdullah adalah 3 beradik berasal dari Iraq masih muda berumur di awal 20an.

Kami bergembira berbual dan bertukar cerita, mendengar kisah perjalanan mereka dan mengambil gambar beramai – ramai. Ketika Ahmed melepaskan pelukan Zameer, tiba – tiba dia berkata

Sungguh ayat tu sangat bermakna buat kami. Hanya ayat yang sangat simple tapi sangat bererti. Sharizah dalam ketawa berkata “Ni yang buat sebak hati ni.”

Tak dinafikan kerja sukarelawan begini sangat memenatkan. Bukan saja kena
bersedia dari segi fizikal, malah mental juga kena kuat. Tapi ia juga memberikan
kepuasan, mengetahui usaha kita sedikit sebanyak mengurangkan beban orang yang dalam kesusahan.

Kita mungkin tidak dapat menghentikan peperangan di negara mereka, tapi kita mampu memberikan sedikit kegembiraan di kala mereka kesusahan.

Baca catatan pengalaman Bijan setelah berhenti kerja dan travel selama 1 tahun dan catatan beliau sewaktu lakukan Trans-Afrika.

LIKE dan FOLLOW Vocket di Facebook serta Instagram


Pengalaman Saya Buat Tuntutan Daripada Travel Insurans Selepas Kemalangan Di Luar Negara

Beberapa bulan lepas kita dikejutkan dengan tragedi malang melibatkan kematian pelancong kita di Flores, Indonesia dan juga di Ho Chi Minh City, Vietnam.

Berikutan itu, banyak posting mengenai kepentingan mengambil travel insurance terpapar di media sosial.

Saya juga terpanggil untuk menulis sedikit sebanyak perihal insurans ini tapi lebih kepada pengalaman saya sendiri.

Persoalan yang selalu timbul bila beli insurans ni ialah mahal ke? Senang ke nak claim? Tak rasa rugi ke?

Dah jadi amalan saya untuk ambil travel insurans setiap kali keluar negara sejak setahun yang lalu.

Biasanya saya ambil ‘per trip base’ tapi sejak awal Disember 2015 saya ambil pakej setahun dengan AXA Affin. Actually banyak lagi penyedia insurans seperti AIG, ETIQA dll.

Bro dan sis boleh buat penilaian di web gobear.com.my kerana insurans yang kita perlukan berbeza.

Ada yang melibatkan negara berisiko tinggi dan ada juga pelancong yang terlibat dalam aktiviti berisiko tinggi, jadi syarat dan peraturannya (terms and conditions) berbeza. Begitu juga harga.

Alkisahnya, saya terlibat dalam satu kemalangan di Kabupaten Pekalongan, Jawa pada 25 Mac yang lalu.

Kerana saya travel solo, good samaritan tepi jalanlah yang menghantar saya ke Rumah Sakit Kraton Pekalongan atau General Hospital Pekalongan.

X-Ray dibuat pada petang itu jugak dan didapati patah tulang bahu kiri dan retak 5 tulang rusuk kiri.

Dah jadi amalan saya untuk fotostat dokumen perjalanan seperti passport, tiket penerbangan, lesen memandu dan juga polisi/sijil insurans dan diletakkan di bahagian senang capai dalam beg.

Ini memudahkan registration. Kad ATM, wang dan passport saya letakkan di dalam traveller belt.

Jadi kalau hp dan wallet kena copek pun InshaAllah passport dan sedikit wang ada lagi.

Kerana hospital ni GH, memang takde dealing dengan AXA. Jadi saya kena bayar tunai.

Hari kedua di hospital baru ada kekuatan untuk menelefon AXA office di Malaysia (dekat sijil ada nyatakan 24 jam Hotline) tapi malangnya 3 kali saya call diangkat oleh receptionist tapi tiada yang menjawab panggilan sambungan pada hari Sabtu 26 Mac tersebut. Oklah, saya kata. Kenalah bayar cash dulu jawabnya.

Dipendekkan cerita, saya pulang ke Malaysia pada 28 Mac dan dalam minggu itu juga saya call AXA dan berbicara dengan pegawai terlibat.

Pegawai tu kata, semua urusan claim (tuntutan) boleh buat online dan poskan dokumen bukti ke Claim Dept, AXA di Kuala Lumpur.

1. Tiket penerbangan pergi/balik ke Indonesia
2. Medical Report (laporan perubatan) dari RSUD Kraton Pekalongan
3. Resit rasmi dari hospital
4. Apa-apa bukti yang boleh membantu, dalam kes saya laporan X-Ray.

Kesemuanya di scan pdf, lampirkan dalam email dan hardcopy saya poskan.
Kesemua aktiviti ini kena selesai dalam masa 14 hari SETELAH pulang ke Malaysia.

Dalam 4 hari kemudian saya dapat email dari wakil AXA dan kami berbalas beberapa email lagi selepas itu, lebih kepada beberapa pertanyaan yang pihak AXA perlu tahu.

Dalam seminggu lepas tu saya dapat email yang tuntutan sudah diluluskan dan pembayaran akan dipindahkan ke akaun Maybank dalam masa 3 hari. Mudah saja!

1. Kos perubatan sepanjang di Indonesia selama 3 hari 2 malam lebih kurang MYR1,600

2. Elaun warded sebanyak MYR350 sehari/semalam (wajib complete 24 jam) bernilai MYR700.

3. Flight tiket balik yang ASAL. Tiket balik yang saya beli lepas cedera tu tak cover ye.

4. Flight tiketuntukk trip yang saya terpaksa batalkan sebab saya tak boleh diteruskan perjalanan disebabkan kemalangan dan kecederaan yang saya alami. Ini dinamakan Trip Curtailment Claim. Saya ada 4 flight yang cancel dan fully paid by AXA.

Jadi berapa saya bayar untuk travel insurans ni pada bulan Disember yang lalu? Hanya sekitar MYR217 (harga berubah-ubah ikut plan bro dan sis).

Berbaloi tak? Pada saya YA, amat berbaloi. Kalau tak saya kena bayar MYR1,600 kos hospital. Itu baru 3 hari 2 malam. Kalau kena buat pembedahan? Atau libatkan kematian?

1. Print satu set policy dan sijil dan bagi pada suami atau isteri atau sesiapa saja yang terdekat untuk urusan dengan insurans provider di Malaysia.

Jangan lupa terangkan pada mereka cara berurusan. Travel solo ni kalau dah sakit, patah riuk susah dah nak deal dengan admin hospital, kakitangan insurans dll. Nak bernyawa pun siksa. Kita cuba sedaya upaya kurangkan interaksi. Kalau boleh.

2. Sediakan sekurang-kurangnya satu set dokumen perjalanan dan maklumat insurans di letakkan di dalam beg, di bahagian yang senang capai.

Ini memudahkan pendaftaran di hospital yang boleh memeningkan lebih-lebih lagi kita orang asing di negara tersebut.

3. Kalau travel sorang-sorang macam saya selalu buat, mungkin susah sikit nak pilih-pilih hospital. Kalau dah ‘tergolek dog’ mana ada kederat nak call situ nak call sini dah.

Tapi kalau travel dalam group adalah disarankan suruh travel buddy call 24 jam talian hotline dan dapatkan maklumat hospital yang boleh deal direct dengan penyedia insurans.

4. Tak semestinya ambil AXA, carilah insuran yang bersesuaian dengan akitiviti dan negara yang nak pergi tu. Ramai kawan-kawan saya ambil AIG juga.

5. Yang ni penting. Selalu amalkan tolong orang, baik di bumi Malaysia mahupun di bumi orang. InshaAllah tuhan ketemukan kita dengan insan hebat di bumi orang. Kita tak tau bila kita perlukan bantuan.

Diharap posting ini dapat membantu bro dan sis. Tak susah sebenarnya nak claim ni janji dokumen lengkap.

Baca: 4 Risiko Besar Yang Ramai Traveller Pandang Remeh Sewaktu Mengembara


Berhati-Hati Di Lapangan Terbang. Ini Pengalaman Cemas Saya Bila Disyaki Bawa Dadah

Pernah kalian tersangkut dan hampir masuk bilik soal siasat kerana gagal ujian di bahagian pemeriksaan imigresen? Saya pernah, masa di airport Madrid, Spanyol.

Travel bertiga. Dua dah masuk awal tunggu di gate. Saya pergi melilau sekejap, kemudian baru lalui pemeriksaan. Masa melalui metal detector, nak jadi cerita saya terlupa nak keluarkan tali pinggang. OK. Kena ulang lalu sekali lagi. Lega sebab clear.

Masa nak ambil tali pinggang, dia tahan aku sekejap. Dia calit beberapa paper stick di beberapa kawasan (di poket depan, belakang, baju, tapak tangan, celah cari, lengan, leher).

Mereka pakai sesuatu yang saya tak berapa jelas, sambil mereka bersembang sesama sendiri dalam bahasa Spanyol. Dalam hati berdoa, ok kot. Sekali dia cakap, “positive!” OMG! OMG! Gabra dah saya. Hanya Allah sahaja yang tau. Masa tu mereka dah suruh saya ke tepi dan mereka pegang semua barang saya dan mula buat pemeriksaan pada semua barang yang ada. Waduh. Peluh jantan keluar beb. Istigfar tak putus-putus. Masa tu juga lah bos dia pun datang dengan dua lagi polis. Aiyok. Jeng jeng.

Lepas tu mereka cakap, kalau pusingan ke dua positif, mereka akan bawa masuk ke dalam. Waduh. Rasa cuak sebab aku seorang yang kena haha. Mereka ambil lagi stick tu dan calit-calit di tempat yang sama dan suluh pakai uv di tapak tangan sambil semua dok buat muka serius. Jeng.

Masa tu lah mereka dok sembang lagi dalam bahasa Spanyol. Sudah lah masa nak terbang dah suntuk. Kemudian salah sorang cakap, “okay sir, you can go.” Alhamdulillah. Sambil masukkan semua barang dalam beg, sambil tu aku tanya apa benda yang disyak pada aku tadi? Dia cakap, “at first we detected drugs trace but no trace for the second one.” Oooo.

Kerana masa suntuk, aku tak sempat nak tanya lebih lanjut lagi. Terus aku berkejar ke gate. Nak dijadikan cerita, ngam-ngam sampai di gate baru aku teringat tertinggal tali pingang. Hahaha. Sudah lah jauh, kena berlari lagi hingga sampai ke bahagian pemeriksaan dan ambil balik tali pinggang. Haha.

Pesanan untuk diri dan rakan-rakan, sentiasa berwaspada masa sebelum dan ketika sedang berada di airport. Jangan biar orang sentuh beg kita. Jangan duduk atau berdiri terlalu rapat dengan orang yang kita tak kenal. Nasib saya kali ini Alhamdulillah lepas. Di lain waktu, wallahua’lam.


3 Tip Dan Pengalaman Sewaktu Saya Memburu Aurora Borealis Di Sweden

Allhamdulillah syukur padamu Allah atas kesempatan untuk menjejakan kaki di bumi Artik yang terletak di Scadinavian Countries. T

rip kali ini adalah ke Norway & Sweden dan ramai yang tanya tak sejuk ka, even masa sampai kat airport sana pun staff airline tanya “Are you coming during winter? Wow! Yes“. Kenapa winter sebab inilah mengapa kembara kali ini saya ke bumi Artik.

1. Misi utama kali ini adalah #mengejar sang aurora iaitu sebuah cahaya misteri dari Illahi.
2. Sebab nak ke Hotel yang dibuat dari ICE.
3. Merasai sendiri bagaimana nak lintasi ‘The Most Dangerous Road‘ iaitu Atlantic Ocean Road.

Saya punya expectation adalah -25, tapi sepanjang 2 minggu di sana saya rasa paling sejuk adalah -16 korang rasa sejuk tak? Beku wei! Bila sekali turun salji dan berangin mak aihh dia punya sejuk sampai ke tulang kot.

Baca: 7 Langkah Dan Cara Pakai Baju Yang Sesuai Bila Travel Ke Negara Sejuk Melampau

Nak dijadikan cerita apabila sebuah hati mula remuk maka dengan pantas terus cari flight untuk move on dan dalam masa yang sama dah wishlist nak tengok aurora. Terus book flight Kul-Istanbul-Stockholm by Turkish Airline.

Perjalanan mengambil masa lebih kurang 30 jam dari Penang – Molde. Cuba bayang Penang-Kul-Istanbul-Stockholm-Oslo-Molde, 5 kali flight baru jumpa hotel. Hahhaha. Dan Stockholm as a Capital City of Scandinavian menjadi entry / out point.

ROUTE : STOCKHOLM(transit) – OSLO(transit) – MOLDE(Atlantic Ocean Road) – TROMSO(transit) – NARVIK(transit) – ABISKO (Mengejar Sang Aurora) – KIRUNA (Ice Hotel) – STOCKHOLM (transit).

Aktiviti lain semasa transit yang boleh dibuat adalah seperti : city walk, visit Sami Village, ski & snowmobile, memancing di bawah tasik beku, ice climbing, dog sledding, guling-guling atas salji, makan ais kepal dengan moktan, selfie dengan salji dan mereput di airport!

Sebelum ni dok tengok dalam Youtube saja. Nah alang-alang dah sampai Scadinavian lajak terus ke Molde, Norway yang mengambil masa 2 jam dengan menggunakan flight tapi dah kena transit di Oslo maka lebih kurang 6 jam jugak.

Takjub akan engineer yang bina jambatan ini sebab dah la berbengkok di tengah-tengah jambatan tu.

Lepas tu ombak siap melintasi jalanraya kot. Angin memang kuat betoi dan nasib tak berapa bagus hari hujan habis lencun dalam kesejukkan.

Nak cross jambatan ni umpama hampa mai Penang pastu nak naik jambatan Pulau Pinang hahaha! Macam tu la.

Cuma bezanya kat sini adalah ala-ala naik roller coster. Tak dinasihatkan datang sinidi musim sejuk.

Untuk hunting Aurora kali ni saya ke Abisko, Sweden. Disebabkan route kami bersambung dari Tromso, Norway so just ambil bas dari sana ke Narvik (4 jam perjalanan) lepas tu naik Artic Train Circle dalam sejam macam tu dan sampailah Abisko!

Bagaimana terjadinya fenomena misteri ini? Ia adalah disebabkan zarah-zarah dari sinaran matahari yang melalui megnet bumi dan bergaul dengan atom dan molekul oksigen & nitrogen di bumi maka terhasilah cahaya ni (hahah saya pun pening nak cerita).

Aurora ni ada warna merah jambu , hijau , kuning , biru , ungu, dan kadang-kadang oren dan putih. Biasanya, apabila zarah berlanggar dengan oksigen, kuning dan hijau yang dihasilkan.

Interaksi dengan nitrogen menghasilkan merah, ungu, dan kadang-kadang warna biru. So layan warna aurora yang saya dapat snap wokey.

Selain Sweden, aurora ni boleh tengok juga di Iceland, Kanada, Alaska, Norway, Finland dan negara lain yang dibawah garisan Artik. Kemungkinan nak nampak aurora ni kira tinggi di musim sejuk jadi sila gagah untuk kesejukkan.

1. Tempat mestilah gelap dan jauh dari pencemaran cahaya lampu. Kalau boleh dalam hutan
2. Langit clear dari kabus dan awan, dan secara mata kasar boleh nampak aurora dancing.
3. Kamera serta tripod yang di setting dalam mode manual dan di shoot secara long exposure!

Bukan semudah yang disangka untuk tengok aurora ni. Berjam-jam jugak la keluaq 1-3 pagi menoreh gambaq katanya dalam kesejukkan malam.

Baca: HotelsCombined Dedah 7 Hotel Unik Dan Menarik Untuk Pemburu Aurora Borealis

ICE Hotel senang kata benda yang wajib hampa masukkan dalam itinerary bila sudah sampai ke Sweden.

Dari Abisko ambil lagi Artic Circle Train ke Kiruna (1 jam 30 min kot) antara bandar besar la jugak dari Abisko.

Dari Kiruna boleh ambil bus or taxi dan 20 minit perjalanan terus sampai ke Jukkasjarvi dimana terletakany ICE Hotel.

Apa yang istimewanya ICE Hotel ni adalah iainya wujud time winter saja iaitu bermula dari Dec – April dan setiap tahun hotel ini dibina dengan ukiran ais yang baru.

Terdapat 17 Art Suite, 14 Ice Room, 12 Northern Light Room, 5 Snow Room dan 2 Luxury Suite dan harga bai setiap bilik bermula dari RM1300-4300. Kau mampu?

Kalau bagi free pun tak ingin pun nak stay, sejuk wei cuba bayang nak kecing macam mana ahhaha.

Selain hotel ice, hotel yang tak berais jugak disediakan di luar ICE Hotel ini serta benda lain yang korang boleh tengok dan lawati seperti Ice Sculpting, Ice Church, Aurora Hall.

Yang paling awesome adalah ICE Bar “The World Coolest Bar” semua diperbuat dari ais hinggalah cawan yang sdihidangkan air tu pun daripada ais.

Nak order la jugak sirap limau ka, barli suam ka ahhaa. Malangnya semua minuman yang ditawarkan di sini beralkohol.

Bayaran masuk untuk visit lebih kurang RM 160. Enjoy the Winter!

Baca lagi: 8 Fakta Menarik Tentang Aurora Borealis Yang Mungkin Anda Belum Tahu


Pasangan Ini Berkongsi Pengalaman Ke Festival Filem Cannes Dan Peristiwa Lucu Yang Dilalui

Bagi peminat filem seperti Diba Shami dan suaminya Fad Manaf, mengunjungi Festival Filem Cannes merupakan salah satu bucket list mereka.

Justeru pada Mei 2013, pasangan suami isteri ini telah mengambil keputusan untuk travel ke Peranchis bagi memenuhi impian mereka ini.

Kunjungan mereka selama 10 hari telah bermula pada 23 Mei hingga 1 Jun 2013 dan ia menjangkau Selatan Peranchis (Nice-Cannes-Mougins-Villefranche Sur Mer, Ile Sainte-Marguerite ), Monaco, Ventimiglia (Italy) dan kemudiannya ke Paris bertemu 4 rakan mereka di sana dan travel bersama-sama hingga ke Amsterdam.

Menurut Diba, sudah lama mereka berangan untuk ke festival ini sebab setiap tahun ada berita tentang festival itu namuk kemuncaknya pada tahun 2009 sejak beliau membeli dan baca buku 501 Must-Be-There Events.

Disebabkan peak season (musim festival) Diba mengambil keputusan untuk menginap di rumah gaya homestay di Mougins (15 minit naik bas ke Cannes). Bayaran yang dikenakan ialah 50 Euro untuk 1 malam, termasuk sarapan setiap hari untuk 2 orang.

Harga itu dikira murah berbanding harga untuk hostel 16 bunkbed di Cannes, yang ternyata lebih mahal daripada harga homestay itu. Sewa homestay ini diperolehi daripada AirBnB.

The host is interior designer, jadi rumah dia memang lawa. Kami tanya harga rumah dalam jutaan Euro katanya.

Selain daripada dapat tinggal di homestay dengan kemudahan seperti di rumah (boleh memasak sendiri), mereka juga dapat melihat pemandangan pergunungan Alps yang cantik.

Homestay kami di Mougins Village tu juga merupakan tempat Picasso, Jean Cocteau,Yves Saint Laurent, Christian Dior, Winston Churchill pernah menetap. Sempat singgah rumah Pablo Picasso yang kini jadi galeri/muzium dia.

Menurut Diba, jumlah perbelanjaan untuk 10 hari perjalanan termasuk lawatan ke Paris dan Amsterdam adalah RM3000 seorang. Katanya perbelanjaan boleh dijimatkan lagi jika tidak membeli belah.

Mana-mana kami pergi kami pentingkan pengalaman yang lebih memberi kepuasan di sesuatu tempat seperti contoh masuk The Lourve di Paris. Alang-alang dah sampai biar puas dan balik dengan tidak mengatakan “ala kenapa tak buat itu, tak buat ini”.

Untuk kapalterbang, Diba memilih Emirates  dengan penerbangan Multiple City dari KL-NICE dan penerbangan balik dari Amsterdam. Tiket dibeli 2 bulan sebelum mereka berangkat pada harga RM3600.

Sebenarnya lebih murah kalau di Matta Fair kerana pernah dapat multiple city Etihad pada harga RM2700.

Finally in French Riviera. This is Corine and Vincent.We stay at their lovely home for 5 days.They don’t speak English and we don’t converse in French so we use Google translate most of the time — in Mougins le Haut.

Berkenaan isu makanan halal dan kunjungan mereka sebagai muslim ke rumah host di Peranchis, sedari awal sewaktu proses bertanya tentang tempat tinggal Diba telah maklumkan bahawa beliau seorang Muslim.

Kami beritahu dan dia faham. Jadi makanan yang dia sediakan pun tanpa bacon dan daging lain-lain. Kami ada berbual tentang Islamophobia dan dia beri respon simpati dengan kebanyakan orang berjanggut dan bernama Mohammad kerana dia pernah menyaksikan sendiri orang Islam bernama Mohammad diberi perhatian lebih di airport

Banyak juga yang terjadi. Saya ceritakan secara ringkas seperti berikut:

Plan awal naik scooter dari Mougins ke Ventimiglia tapi stop kat Nice dan naik train dari sini (sebab lost dan terlampau sejuk) — at Nice Ville – Promenade Des Anglais.

Bumped into Rashida Jones (I Love You,Man/slapping the bass) — in Villefranche Sur Mer.

2. Ulang alik di tempat Rashida Jones minum bersama 2 orang rakan. Mula-mula malu dan segan nak tegur takut salah orang. Lepas ramahkan diri betullah dia Rashida Jones.

3. Peristiwa paling diingati pula adalah bila terserempak pelakon Rashida Jones dan menonton tayangan filem secara terbuka di tepi pantai dan suasana festival itu sendiri.

4. Kami juga tak boleh lupakan peristiwa berbual dengan tuan rumah menggunakan google translate dan ia umpama itik dan ayam. Bahasa lain-lain tapi masing-masing faham apa yang nak disampaikan.

5. Sajian sarapan pagi yang disediakan oleh tuan rumah juga sangat menyelerakan! Malah sewaktu kami pulang lewat malam kami dapat emel dari tuan rumah menanyakan khabar mungkin khuatir dan ambil berat kalau kami sesat.

6. Juga sewaktu naik motor hanya berpandukan papan penunjuk lokasi di tepi jalan tanpa peta waktu itu.

7. Satu lagi sewaktu minyak motor hampir habis, singgah di stesen minyak tapi kaunter dah tutup dan hanya kad diperlukan tapi kad kami tak diterima jadi kami teruskan sahaja perjalanan dan bertawakal melalui jalan yang gelap dan ada signboard ‘awas rusa melintas’.

8. Kelebihan membawa orang tempatan untuk menyewa motor, sepatutnya deposit mereka perlukan kad kredit, tapi dengan kehadiran host kami, atas budi bicaranya semua itu tak perlu. Kami hanya bagi cash sahaja.

9. Melawat penjara kisah legenda Man in the Iron Mask di Ile Sainte Marguerite. Seram sejuk sewaktu berada di dalam sel namun pemandangan dari tingkap kecil sel sangat indah dan menakjubkan!

10. Kelebihan menyewa motor dapat jumpa 3 kedai kebab/arab halal yang agak tersorok kedudukannya. Mostly kami tapau untuk makan malam dan untuk sarapan pagi host sediakan.

Croissant chocolate, Madeleines (bahulu Perancis), buah-buahan dan jus segar. Jadual padat dan lawatan singkat di French Rieveraselama 5 hari tak memungkin kami masak untuk host.

Paparazzi paling teruk-Cannes Film Festival

Perasaannya teruja sangat sampai beratur di barisan hadapan sebab nak tengok wayang free di tepi pantai walaupun cuaca malam suhunya jatuh dan agak sejuk.

Setiap penonton diberikan selimut seorang satu untuk menghangatkan tubuh. Nampak gelagat paparazzi tak bertauliah panjat pokok untuk dapatkan shot terbaik. Official journalist dan photographer dress up formal untuk cover event itu.

Saya dan suami memohon untuk membuat liputan media namun kerana terlalu renyah proses permohonan jadi kami prefer jadi penonton sahaja.

Nampak Orlando Bloom dan Audrey Tautou di layar putih dan di depan mata. Kumpulan Muse diwawancara di belakang kami.Banyak tayangan filem lama secara terbuka di tepi pantai tapi kami pilih The Birds oleh Alfred Hitchcock kerana masa.

Karpet merah dan orang-orang penting filem dan belakang takbir yang sampai dengan limosin hitam masing-masing dan gah berjalan di atas karpet.

Yang dekat dengan penonton sempat beri tandatangan. Ada yang meletakkan kerusi atau tangga masing-masing dan datang awal hanya untuk menyaksikan pelakon atau pengarah filem kesayangan mereka.

Ada penjualan cenderamata festival dan kami turut tak lepaskan peluang beli untuk buat kenangan.

Baca lagi: Kenangan Masa Kecil Bawa Lelaki Ini ‘Travel By Land’ 6 Bulan Dari Malaysia Ke Eropah

LIKE dan FOLLOW Vocket di Facebook serta Instagram